Ўзбек адлияси: Ҳукм чиқарилди, қайта кўриб чиқиш бефойдами? - Фарғона.Ру ахборот агентлиги\n22:27 msk, 14 Июль 2020\nЎзбек адлияси: Ҳукм чиқарилди, қайта кўриб чиқиш бефойдами?\n16.11.2006 16:29 msk\nАндижон вилоятининг йирик раҳбарлари устидан охирги пайтларда ўтказилган маҳкама жараёнлари ҳақида Интернет-нашрларда озми-кўпми – батафсил баён қилинди. Шу билан бирга, айрим мақолалар ва хабарлар воқеликни ҳар доим ҳам тўғри акс эттирмаган. “Фарғона.Ру” ахборот агентлиги мухбири Андижон вилоят ҳокими собиқ ўринбосари, 10 йилга озодликдан маҳрум этилган Эргашбой Воҳидовнинг қаришдошларидан бири билан учрашишга муваффақ бўлган. Номини ошкор қилмаслик шарти билан ундан олинган экслюзив интервьюни монолог шаклида муштарийларимиз эътиборига ҳавола этамиз.\n- Эргашбой акага дахлдор жиноий иш бўйича терговни Ўзбекистон Республикаси Бош прокуратураси тергов бошқармаси ўтказганди. У 2005 йилнинг 25 декабрида ҳибсга олинган ҳамда хизмат ваколатларини ошириб юборганлик ва суиистеъмол қилганликда, ўта йирик ҳажмда ўғирлик қилиб, давлатга катта миқдорда моддий зарар етказганликда айбланганди. Жиноий ишлар бўйича Фарғона вилоят суди томонидан чиқарилган ҳукм 101-саҳифага жо бўлган. Энди жиноий ишнинг ўзи неча жилдни ташкил қилганлигини тасаввур қилаверинг. Қисқаси, терговчилар ўз ишларини ёки кимнингдир буюртмасини бажаришга қаттиқ уринганлар. Мен нега бунақа деяпман? Буни конкрет мисолларда тушунтиришим мумкин.\nЭ. Воҳидов бюжет маблағи бўлмиш 137 миллион 881 минг 200 сўмни (110 минг АҚШ доллари) ўғирлаганликда айбдор деб топилишига қуйидаги воқеа сабаб бўлган.\n2002 йилнинг 1 январидан 2003 йилнинг 1 апрелигача у вилоят қишлоқ ва сув хўжалиги бошқармаси бошлиғи бўлиб ишлаган, кейин эса 2005 йилнинг 13 декабригача Андижон вилоят ҳокимига қурилиш, алоқа ва ободонлаштириш ишлари бўйича ўринбосарлик қилган.\n2002 йилда Андижонда касб-ҳунар коллежлари ва лицейлари ўқувчилари ўртасида “Баркамол авлод-2003” республика мусобақасининг якуний босқичи ўтказилиши тўғрисида қарор қабул қилинган. Даставвал мавжуд ўйингоҳларни таъмирлаш ҳақида қарор олинган. Бироқ ҳисоб-китоблар янги ўйингоҳ қуриш фойдалироқ бўлишини ва арзонроқ тушишини кўрсатган. Давлат томонидан вилоят марказида олимпия заҳиралари махсус касб-ҳунар коллежи қуриш учун бюжетдан пул ажратилган. Коллеж ёнида 20 минг кишилик ўйингоҳ қуриш ҳақида ҳам ўша пайтда қарор қилинган бўлиб, бу ерда яқинлашиб келаётган мусобақалар якуний босқичини ўтказиш режалаштирилганди.\nБу қарорни Э. Воҳидов эмас, Ўзбекистон президентининг давлат маслаҳатчилари Т. Рисхиев ва Ҳ. Кароматов ҳамда бошқа юқори лавозимли амалдорлар қабул қилгандилар.\nЎйингоҳ қурилишига давлат томонидан маблағ ажратилмагани учун ҳашар фойдаланиш ва ҳомийлар маблағини жалб қилиш каби синовдан ўтган усуллардан фойдаланиш ҳақида қарор қабул қилинган. Қурилиш ҳомийларидан бири ўша пайтда Э. Воҳидов раҳбарлик қилган вилоят қишлоқ ва сув хўжалиги бошқармаси бўлган. Маҳкама материалларидан маълум бўлишича, у “вилоят қишлоқ ва сув хўжалиги балансида бўлган, суғориш каналларини капитал ва кундалик таъмири учун мўлжалланган бюжет маблағларини ўйингоҳ қурилишига материаллар сотиб олиш учун сарфлаб юборган”.\nБу пулларга бетон, арматура ва бошқа металл буюмлар, пайвандлаш агрегатлари, трансформаторлар, қурилиш учун зарур бўлган бошқа керакли ашё ва жиҳозлар сотиб олинган.\nМеҳмонлар ва Ўзбекистон президенти И. Каримовнинг юқори баҳосига сазовор бўлган ўйингоҳ ўз вақтида фойдаланишга топширилган. Унда “Баркамол Авлод” мусобақасининг якуний босқичи тантанали равишда очилган ва ўтказилган.\nҲозир ўйингоҳ одамларга хизмат қилишда давом этаяпти.\nАммо маҳкама жараёни пайтида ҳеч ким – на Ўзбекистон Бош прокуратураси терговчилари, на маҳкамага раислик қилган Фарғона вилоят суди раис ўринбосари М, Тешабоев, на Э. Воҳидов шикоятини кўриб чиққан аппеляцион маҳкама - бу ҳашаматли спорт иншоотини “сезмасдан”гина қолмай, бу пуллар бировнинг чўнтагига тушиб кетмай, айнан шу ўйингоҳ қурилишига сарфланганини ҳам сезмасликка олганлар. Ўйингоҳ тўла қувват билан ишлаб турган бўлса, давлатга етказилган қанақа зиён ҳақида гап бўлиши мумкин? Ахир давлат пулларига қурилган ўйингоҳ ҳозир ҳам давлатга тегишли бўлиб турибди-ку.\nЭ. Воҳидовни 10 йилга озодликдан маҳрум қилиш ҳақида ҳукм чиққанидан кейин унинг қариндош-уруғлари, яқинлари ва дўстлари 137 миллион 881 минг 200 сўм йиғишиб, бу маблағни вилоят қишлоқ ва сув хўжалиги бошқармаси ҳисобига ўтказиб берганлар. Ўзбекистон қонунчилигига мувофиқ равишда, агар кўрилган зарар қопланадиган бўлса, озодликдан маҳрум қилиш шаклида жазо белгиланмаслиги керак. Аппеляцион маҳкама нима учун буни эътиборга олмаганлиги ҳалигача ҳеч кимга маълум эмас. Лекин парадоксал вазият юзага келди: агар ўйингоҳ қурилишига сарфланган пуллар давлатга қайтарилган бўлса, у ҳолда Э. Воҳидов ўйингоҳнинг ўзи пул сарф этган қисмига қонунан хўжайин бўлиб ҳисобланади.\nМаҳкама жараёни чоғида Э. Воҳидовнинг адвокатлари унга қўйилаётган айбловларни ўғирлик сифатида таснифлаш мумкин эмаслигини, чунки Э. Воҳидов томонидан содир этилмиш иш бюжет маблағларини ўз ўрнига ишлатмасликдан бошқа нарса эмаслигини кўп бора исбот этишга уринганлар. Бу эса Жиноий кодекснинг мутлақо бошқа моддаси бўлиб, унда тамоман бошқа жазо кўзда тутилган. Аммо уларнинг гапига қулоқ солишни ҳеч ким ҳатто хаёлига ҳам келтирмаган.\nЭндиликда Э. Воҳидовга нисбатан чиқарилган ҳукм фақат Ўзбекистон Республикаси Олий суди томонидангина қайта кўриб чиқилиши мумкин. Аммо бизлар, Эргаш аканинг қариндош-уруғлари ва дўстлари, ростини айтганда, бу охирги инстанция ҳаммасини холис кўриб чиқиши-ю адолатли ҳукм чиқаришига шубҳа қиламиз. Ахир маҳкама жараёнининг энг бошиданоқ бу иш буюртма иши бўлган ва президент девонидаги жуда юқори лавозимли амалдорларнинг назорати остида бўлиб турибди. Фарғона вилоят судининг мустақил ва фақат қонунгагина бўйсунадиган ҳакамлари ўз ҳолларича қандай қилиб бунақа қарор қабул қилган бўлардилар, ахир? Улар ўз ҳукмномаларига Бош прокуратура айблов хулосасидан ҳатто бутун бошли боблар киритиб юборганлар. Мен аминманки, ҳакамларни уринтирмаслик мақсадида, Худо кўрсатмасин, ҳукмномага ўзларидан бирор нарса қўшиб қўймасинлар, дея, уларга компьютерда терилган матн ёзилмиш дискета берганлар.


12:50 / 12.06.2018 2684 pdf Ўқиш режими + -\nЗакотни адо қилувчи банданинг зиммасида бажариши лозим бўлган қуйидаги вазифалар бор:\n1. Закотдан мурод нималигини фаҳмлаши керак. У уч нарсадан иборат: Аллоҳ таолонинг муҳаббатини даъво қилувчини ўзи муҳаббат қўйган нарсасини чиқариши билан синаш; ҳалокатга олиб борувчи бахиллик сифатидан покланиш; мол-мулк неъматига шукр қилиш.\n2. Риёкорликдан холи бўлиш учун закотни сир тутиш. Уни изҳор қилишда фақирни хорлаш бор. Агар «закотни бермади» деган туҳматдан қўрқса, фақирларга жамоат ичида очиқчасига беради. Бошқаларга пинҳона равишда беради.\n3. Закотини миннат ва озор билан бузмайди. Инсон фақирга эҳсон қилаётганида миннат ҳосил бўлиши мумкин. Аслида эса, унинг закотини олган фақир киши Аллоҳ таолонинг унга буюрган ҳақини қабул қилиб, унга яхшилик қилаётган, унинг молини бировнинг ҳаққидан поклаётган бўлади. Закот берувчи яхшироқ ўйлаб кўрса, унинг закот чиқариши у билан фақир ўртасидаги муомала эмас, балки мол неъматига шукрдир. Шунинг учун фақир одам фақирлиги учун ҳақоратланмаслиги керак, чунки фазл мол-мулкнинг борлиги ёки йўқлигида эмас.\n4. Бераётган нарсасини кичик санаши лозим, чунки ишни катта санаган одам у билан фахрланади. Яхши иш уч нарса билан: уни кичик санаш, тезлатиш ва сир тутиш ила тугал бўлади.\n5. Закот берувчи молидан энг ҳалолини, энг яхшисини ва ўзига энг маҳбубини чиқарсин. Ҳалолига келсак, Аллоҳ таоло покдир, покдан бошқани қабул қилмас. Яхшисига келсак, Аллоҳ таоло:\n«Инфоқ қилганингизда нопокни кўзламанг», деган (Бақара сураси, 267-оят).\nБу маънода икки нарсани мулоҳаза қилиш керак.\nБиринчиси Аллоҳ таолонинг ҳаққини адо этиш. Бу У Зотни улуғлаш ила бўлади. У Зот улуғлашга энг ҳақли Зотдир. Ахир инсон ўз меҳмонига ёмон таом қўйса, кўнгли тўлмайди-ку! Қандай қилиб закотга – Аллоҳга ёмон молини беради?\nИккинчиси ўзининг ҳаққини адо этиш. Кишининг берган закоти қиёмат куни ўзининг ҳузурига келади, шунинг учун энг яхши молни танлаб олиши керак.\nЗакотга ўзи учун энг маҳбуб молни чиқаришга келсак, Аллоҳ таоло:\n«Ўзингиз суйган нарсадан нафақа қилмагунингизча, ҳаргиз яхшиликка эриша олмассиз», деган (Оли Имрон сураси, 92-оят).\nИбн Умар розияллоҳу анҳумо ўзининг бирор молига муҳаббати кучайса, ўшани Аллоҳ таоло учун қурбон қилар эди. Ривоят қилинишича, у киши бир куни балиқ егиси келаётганини айтибди. Излаб-излаб биттагина балиқ топиб келишибди. Хотини уни пишириб, тақдим қилибди. Шу пайт бир мискин келиб қолибди. Ибн Умар розияллоҳу анҳумо унга балиқни бериб, «Ол», дебди. Шунда унинг аҳли: «Субҳаналлоҳ! Бизни қийнаб опкелтирган нарсани унга берасизми, бошқа нарса ҳам бор-ку!» дейишибди. Шунда Ибн Умар розияллоҳу анҳумо: «Абдуллоҳнинг муҳаббати шунга тушган эди», деган экан.\nРивоят қилинишича, бир тиланчи Рабийъ ибн Ҳайсам раҳматуллоҳи алайҳнинг эшигини қоқибди. «Унга қанд беринглар!» дебди хонадон эгаси. «Унга нон берсак, фойдалироқ бўлармиди?» дейишибди. «Шўринг қурғурлар, унга қанд беринглар! Рабийъ қандни яхши кўради», деган экан Рабийъ ибн Ҳайсам раҳматуллоҳи алайҳ.\n6. Садақасини беришга лойиқ одам топиш. Уларда қуйидаги сифатлар бўлиши керак:\nБиринчи сифат: тақво. Садақасини энг аввало тақводорларга берган афзал. Закот берувчи бу билан уларнинг Аллоҳ таолога бўлган ҳимматларини зиёда қилади. Омир ибн Абдуллоҳ ибн Зубайр обидларнинг сажда қилиб турган пайтларини танлар эди. Халтага солинган динор ва дирҳамларни олиб келиб, уларга кўринмай халтани қўяр, уларнинг кавушлари олдига ҳамёнини қўйганини сездирар эди, холос. Унга: «Уларга садақани шундай бериб юбораверсанг бўлмайдими?» дейишган эди, «Мени ёки вакилимни кўрганда юзлари ўзгаришини хоҳламайман», деган экан.\nИккинчи сифат: илмли бўлиш. Олимга мол-мулк бериш илм-ирфонга, динни тарғиб қилишга ёрдамдир. Бу эса шариатни қувватлашдир.\nУчинчи сифат: «Неъмат бериш ёлғиз Аллоҳ таолонинг Ўзидан бўлади», деб эътиқоддаги одам бўлиши. Бундай одам ризққа сабаб бўлган нарсаларга илтифот қилмайдиган бўлиши лозим, чунки бир нарсани олганда мадҳ қилишга одатланган шахс ололмай қолганда уни ёмонлаши турган гап.\nТўртинчи сифат: фақирлигини яширадиган, ҳожатмандлигини бекитадиган ва ошкора шикоят қилмайдиган бўлиш.\n«…иффатлари туфайли билмаган киши бой деб ўйлайдиганлар», деб васф қилганига ўхшаш бўлсинлар (Бақара сураси, 273-оят).\nБешинчи сифат: аёлманд, қарзга дучор бўлган, оғир касалликка чалинган кишилар бўлсин.\nОлтинчи сифат: қариндош-уруғлардан бўлсин, чунки уларга қилинган садақа – ҳам садақа, ҳам силаи раҳмдир. Кимда ушбу сифатлардан иккитаси ёки кўпроғи жам бўлса, закотни ана шундай одамга бериш афзалдир.\nҲаром йўл билан топилган молдан закот бериладими?\n12:47 / 12.06.2018 2883\n12:52 / 12.06.2018 2903\nТАҚИНЧОҚ, ЕТИМНИНГ МОЛИ ВА АСАЛНИНГ ЗАКОТИ ҲАҚИДА\n...Аввало Ислом бу нарсаларни исрофгарчилик, манманлик, камбағалларнинг кўнглини чўкдиришга хизмат қилиши учун ҳаром қилган. Мусулмон одам мазкур нарсаларни давоми...\n2382 05:00 / 14.01.2017\nЗакот тўплаш ишига кимлар ҳақдор эканини батафсил ўргандик. Закот тўпланди, ҳақдорлар аниқланди. Энди уни бўлиш, тақсимлаш масаласи қандай ҳал бўладиБугунги давоми...\n2656 12:30 / 11.06.2018\n2747 05:00 / 16.01.2017\n3728 13:54 / 13.06.2018\n91 18:00 / 21 октябрь\n135 18:00 / 20 октябрь\n45050 11:58 / 10.10.2018\n57394 11:56 / 10.10.2018\n10126 15:03 / 10 март


Бразилияда коронавирусни енгиш учун алкогол савдосини таъқиқлашди\n03:30 30 Май 2020\n10:37 14.05.2020 Ҳавола олиш\nCOVID-19 умумжаҳон пандемияси (877)\nБразилияда 177 мингдан зиёд киши коронавирусни юқтирган, қурбонлар сони 12 400 кишини ташкил қилмоқда.\nТОШКЕНТ, 14 май - Sputnik. Бразилия шимолида жойлашган Пиауи штатида коронавирус туфайли алкогол савдоси чекланмоқда. Штат губернатори Веллингтон Диасга кўра, ушбу қарор мамлакатда коронавирус тарқалишининг олдини олиш учун қабул қилинган, деб хабар қилади РИА Новости.\nМясников коронавирус ҳақидаги янги афсонани йўққа чиқарди\n"Жума 15 май санасидан якшанба 17 май кунигача алкогол ичимликлар савдоси ҳамда шаҳарлараро транспорт ҳаракати таъқиқланади", - деб маълум қилган Диас Twitterда.\nГубернаторнинг таъкидига кўра, ушбу чоралар жорий этилишига штатдаги ўз-ўзини изоляциялаш даражаси ўта пастлиги сабаб бўлган. Таъкидланишича, вақтинча жорий этилган "алкогол чеклочини назарда тутувчи қонун" туфайли фуқароларда уйда қолиш учун кўпроқ мотивация пайдо бўлади ва бу ўлароқ инфекция тарқалиши хатари пасаяди.\nСўнгги маълумотларга кўра, Бразилияда коронавирусга чалиниш билан боғлиқ 177 589 ҳолат аниқланган, 12 400 киши вафот этган. Пиауи штатида 1 612 киши инфекцияга чалинган, ўлим ҳолатлари 57тани ташкил қилмоқда.\nБутунжаҳон соғлиқни сақлаш ташкилоти 11 март куни янги турдаги COVID-19 коронавирус инфекцияси тарқалишини пандемия, деб эълон қилди. БССТ тақдим этган сўнгги маълумотларга кўра, ер юзида коронавирусга чалинганлар сони 4,1 миллиондан ошган, 287 мингдан зиёд киши ушбу инфекциядан вафот этган.


Арда Туран 2 йил-у 8 ойга қамоқ жазосига ҳукм қилинди - Penalti.uz | Футбол янгиликлари олами!\nАрда Туран 2 йил-у 8 ойга қамоқ жазосига ҳукм қилинди\nТрансфер ҳуқуқи «Барселона»га тегишли бўлган, «Истанбул Башакшеҳир» клубига ижарага берилган туркиялик яримҳимоячи Арда Туран ноқонуний қурол сақлаш, тунги клубда қасддан ҳужум қилиш ва тўппончадан ўқ отишда айбланиб, 2 йилу 8 ой муддатга озодликдан маҳрум этилди.\nБу ҳақда BBC нашри хабар тарқатди. Шу билан биргаликда, ҳавбек «Жинсий зўравонлик» моддаси бўйича оқланган.\n2018 йилнинг октябрида Туран машҳур туркиялик қўшиқчи Беркай Шаҳин билан содир бўлган воқеадан кейин 370 минг евро миқдорида жаримага тортилганди. Футболчи қўшиқчининг рафиқасига тегажоғлик қилган, шундан кейин футболчи Шаҳиннинг бурнини синдирганди.\nФутболчи ўшанда шифохонага бориб, жабрланувчидан узр сўраган. Туран шифохонага тўппонча олиб бориб, уни қўшиқчига берган ва деган: «Мен у сенинг рафиқанг эканини билмагандим. Бунинг учун кечир. Истасанг, мени отиб ташлашинг мумкин». Қўшиқчи эса тўппончани қўлига олишни истамаганди.\nБу воқеадан кейин туркиялик футболчи 12,5 йил муддатга қамалиши мумкинлиги ҳақида хабарлар тарқалганди.\n2018 йилнинг майида эса футболчи чемпионатнинг ўтган мавсуми 32-тури доирасида «Сивасспор»га қарши ўйинда ҳакамга ҳужум қилгани учун 16 ўйинга дисквалификация қилинганди.\nМаълумот учун, Арда Туран 2018 йилнинг 11 мартида Аслихон Дўғанга уйланганди. Туркия президенти Ражаб Тоййиб Эрдўған ва рафиқаси никоҳ маросимида гувоҳ сифатида иштирок этишган.\n11.09.2019, 17:40 361 0\nМарсело 753 минг евро жарима тўлади\nАрда Туран яна "қовун туширди"\nПеленинг ўғли қамоқдан вақтинчалик озод қилинди


30 октябрь, 2020, 20:30\nҲамюртимиз Алан Кампага қарши жанг қилади.\n31 октябрга ўтар кечаси АҚШнинг Индио шаҳрида катта профессионал бокс кечаси ташкил қилинади. Яна бир неча соатлардан сўнг, старт олувчи жанг оқшомида ҳамюртимиз Бектемир Мелиқўзиев WBO Inter-Continental камари учун Алан Кампага қарши рингга кўтарилади. Мазкур жанг аввалида юртимиз бокс ихлосмандлари орасида турли хил фикрлар янграмоқда. Аксарияти Мелиқўзиевнинг ғалабасига ишонмоқда...\n- Бектемирнинг бу жангидан албатта нокаут кутиб қоламиз. Менимча “Golden Boy” мутахассислари томонидан бу рақиб танланишининг сабаби у чидамли эканлигида бўлсак керак. Яъни, Бекни яна бир бор синаб олмоқчига ўхшайди. Эътибор берилса, Бекнинг олдинги рақибларининг бўйлари узун бўлгани учун танага берилган зарбалардан кейин нокдаун ҳолатига тушиб қолгандилар. Балки бу боксчи ҳам жангдан сўнг жигарини даволатишига тўғри келар... Яна бир қизиқ томони Мелиқўзиевнинг промоутерлари шу вазнда WBO чемпиони Билли Жо Сондерсни қулайроқ рақиб сифатида кўраётганга ўхшайди. Сабаби, Бек WBO Inter-Continental камари учун жанг қилса, топ рейтингга кириб олади ва яна битта ёки иккита жанг билан даъвогарга айланиб олиши мумкин. WBO чемпиони Билли Жо Сондерс ҳам охирги жангини сустроқ ўтказди. Шундай экан, Бекдан ҳам Муроджон Аҳмадалиевнинг рекордини янгилашини кутиб қоламиз.\n- Aлан Кампанинг жангларини кўриб, у Бектемирдан тезкорроқ, деган фикрдаман.... Қўл тезлиги жиҳатидан албатта устун, лекин оёқ ҳаракатлари Кампада жуда кам кўзга ташланади. Бу борада Бектемир ундан анчагина устун. Ҳамюртимиз 1 ёки 2-раундда Кампани нокаутга учратади, дейишга шошилмаган бўлардим. Чунки юртдошимизнинг бу галги рақиби зарбага бардошли ва қарши ҳужумларда фаол ҳаракат қилади. Унутмаслик керакки, у нокаут қабул қилган 2 та жанги (Деревянченко, Ҳарт) бу вазннинг етакчилари билан бўлганди. Ўйлаб кўрилса, Димитриус Баллард ёки Эрик Базинян сингари мағлубият нималигини билмай келаётган нокаутчи боксчилар билан бутун жанг тенг кураш олиб борганлиги Кампанинг ўта чидамли ва юқори савиядаги жангчи эканлигидан далолат. Aгар, жангда Бектемир чиройли нокаут билан ғалаба қозонса, бу топ жангчиларга катта чақириқ бўлади. Бу жангда Бектемир Мелиқўзиев рақибини 3 ёки 4 раундларда қорин қисмига зарба бериб, нокаутга учратади, деб ўйлайман.\n- Бектемир ғалаба қозонади. Негаки, ўзбек боксчилари орасида профига энди ўтганларига қарасак, (Мурод Аҳмадалиевдан ташқари) ҳали топ даражадагилар билан тушмаяпти, қисқароқ қилиб айтганда, 51 фоиз ғалаба тайин бўлган жанглар ташкил этилмоқда. Лекин мен Бектемирга ишонаман, ҳали ўз даражасини кўрсатади.\n- Бектемир Мелиқўзиев ҳамда Aлан Кампа ўртасидаги жангда экспертларнинг фикрича, ҳамюртимизнинг имкониятлари юқори баҳоланаётган бўлса-да, бу жанг Бектемир учун осон кечади, деб ўйламайман. Aлан Кампа фаолияти давомида 5 маротаба мағлубиятга учраган, аммо у асосан юқори классдаги боксчиларга енгилганини кўришимиз мумкин : 70 кг вазн тоифасида асосий камарлар учун курашаётган украиналик Сергей Деревянченкога (нокаут билан); 79 кг вазн тоифасида Жилберто Рамирес "Зурдо" билан ашаддий рақобатда бўлиб, фақатгина ундан енгилган Жессе Хартга ( нокаут билан) ҳамда енгилмас боксчилар ҳисобланган Дмитриус Баллард ва жуда истеъдодли, дея баҳоланаётган Эрик Базинянга очколар бўйича мағлуб бўлган.\nУшбу жангда Бектемир рақибини нокаут эвазига ҳам мағлуб этиши мумкин. Бекнинг фантастик зарбаси ва юқори босимга асосланган жанг услуби фонида нокаутли ғалабага умид қилсак бўлади. Aммо жанг тўлиқ 10 раунд давом этган тақдирда ҳам бу ҳамюртимиз учун фойдадан ҳоли бўлмайди. "Мир Бокса" промоутерлик компаниясининг менежери ва боксчиларимизнинг таржимони Aлик Фролов Мелиқўзиев учун кўпроқ раунд туриб бера оладиган рақиб айни муддао эканини бот-бот таъкидлаб ўтган. Шунинг учун ҳам 10 раундга мўлжалланган ушбу жанг камида 7-8 раунд давом этса ҳам Бектемир учун ижобий ҳолат, дейишимиз мумкин.\nШахсан ўзим ҳам, бу жангда Бектемирнинг камида 7-раундда нокаутли ғалабасини ёки тўлиқ 10 раунд натижаси бўйича очколар ҳисобида ғалаба қозонишини тахмин қиляпман. Ишонаманки, Aлан Кампага қарши жанг "Bek Bully " учун катта номларга қарши жанглар олдидан ҳақиқий синов вазифасини ўтиб беради.\n- Бектемирнинг бўлажак жанги ҳақида тўхталадиган бўлсак, рақиби рейтинг жиҳатдан олдинги рақибларга қараганда анча юқори... Кампадан қандайдир қаршилик кутса бўлади. Бошқа томондан, агар жанг узоқ давом этса, Бекнинг ҳам жисмоний ҳолати қандай эканлигини гувоҳи бўламиз. Муддатидан олдин Бек жангни якунламасдан ўзини кучини тенг тақсимлаб, жанг қилгани маъқул. Бундан буёғига рақиблар савияси юқори бўлаверади. "Golden Boy” раҳбари Оскар Де Ла Хоянинг ҳам Бекдан умиди катта эканлигини ҳисобга олсак, чемпионлик жангларини ташкиллаштириш масаласида муаммога дуч келмаса керак.\n- Бектемир Мелиқўзиев Aлан Кампага қарши жангнинг 3-раундида тоза нокаут билан ғалаба қозонади. Чунки ҳамма биладики, профессионал боксда 1 раунд кўпинча ўрганиш, яъни рақибни кучига баҳо бериш ва жангга киришиб олиш учун сарф бўлади. Иккинчи раунддан бошлаб, Бектемир жигарга йўналтирилган ва нафасни издан чиқарувчи зарбалар билан рақибни анча ҳорғин ҳолатга туширади ва 3-раундда миссияга нуқта қўйиб, тоза нокаут билан ғалаба қозонади, деган тахминдаман. Шунингдек, жанг биринчи раундда ҳам тугалланиш эҳтимоли бор.


Бугун Пекинда Россия президенти Владимир Путин Хитой раҳбарлари билан икки томонлама муносабатлар, минтақавий ва халқаро масалалар бўйича музокаралар олиб борди.\n10 декабр 2019, Тошкент вақти: 02:37\nПутин ва Хитой президенти Цзен Цзямин Корея ярим ороли ядровий қуроллардан ҳоли бўлишига ҳамда, Шимолий Корея ва Қўшма Штатлар орасида муносабатларни нармаллаштиришга чақирилган қўшма баëнотларни имзоладилар. Президентлар, шунингдек, Ироқ бўҳронини тинч йўллар орқали ҳал этишга чақирдилар.\nХитой ҳукумати Россиянинг Чеченистондаги ҳарбий кампаниясини, Россия эса Хитойнинг Шинжондаги уйғурларга қарши олиб бораëтган кампаниясини қўллаб-қувватлади.\nРоссия президенти Владимир Путин эртага Ҳиндистонга сафар қилади.


Жамият / 97Ўйлар / 2Саёҳат / 4Таом ва Тиббиёт / 8\n2 й. аввал\tКастамону кундалиги\nТуркиянинг Кастамону шаҳрида яшаётганимга роппа-роса беш ой бўлди. Бу вақт ичида иккита уйга кўчдим. Биринчи сафар университет яқинидаги 1+1 уйда бир ойдан зиёдроқ яшадик, кейин сал узоқроққа 1+1 уйга кўчдик. Иккиси ҳам тўлиқ ашёли – рўзғор учун керакли техника (кир ювиш машинасидан кийим қуритиш воситасигача) ва мебеллар бор. Кастамонуда ижара уйлари нархи ашёлари бор-йўқлиги, шаҳарнинг […]\nСаҳифа 1 дан 38 гача12345...102030...»Охирги »


Наманганда коронавирусга чалинган 4 нафар бемор тузалди - Daryo\n15:56, 10.04.2020 101037\nНаманганда коронавирусга чалинган 4 нафар бемор тузалди\nНаманган вилоятида 4 нафар коронавирусни юқтирган фуқаро бутунлай соғайди. Улар вилоят соғлиқни сақлаш бошқармаси бошлиғи Солижон Мўминов ва бошқа масъуллар томонидан вилоят реабилитация марказига кузатиб қўйилди. Касалликдан тузалган фуқаролар маълум муддат шу ерда карантинда бўлади. Бу ҳақда Соғлиқни сақлаш вазирлиги хабар берди.\n«Бугун менинг ҳаётимда унутилмас сана. Худди қайта дунёга келгандек ҳис этяпман ўзимни. Бизни ўйлаб шунчалик шароит яратиб берган Президентимизга беҳисоб раҳмат. Шифокорларимиздан бир умр миннатдормиз. Улар ўзларининг жасоратли хизматлари, юксак малакалари, инсоний муносабатлари билан бизни оёққа турғазишга сабаб бўлди», — деди тузалган беморлардан бири.\nШу тариқа, Ўзбекистонда коронавирусдан тузалганлар сони 42 нафарга етди. 9 апрель куни касалликдан тузалган 8 киши Вирусология илмий-текшириш институти клиникасидан Республика ихтисослаштирилган терапия ва тиббий реабилитация илмий-амалий тиббиёт марказига кузатилган эди.\nМавзуга доир: Ўзбекистонда коронавирусга чалингани аниқланган илк бемор соғайди. У билан бирга 14 нафар оила аъзоси касалхонани тарк этди\nМаълумот учун, Ўзбекистонда коронавирусга чалинганлар сони 10 апрель Тошкент вақти билан соат 10:00 ҳолатига кўра 624 кишига етди. Шу вақтгача касалликдан уч киши (бир аёл ва икки эркак) вафот этди.\n20:27, 08.10.2021 134565\n20:55, 23.09.2021 103703\n22:43, 05.10.2021 101698\n16:01 Бугун 7\n15:55 Бугун 153\n15:25 Бугун 1110\n13:54, 21.10.2021 115730


28-30 март кунлари Қозоғистонда ҳаво исийди NUR-SULTAN. Kazinform – Синоптиклар 28-30 март кунлари Қозоғистонда илиқ об-ҳаво бўлишини тахмин қилишмоқда, дея хабар беради Kazinform «Қазгидромет»га асосланиб.\nАтирауда хорижий компания коронавирусга қарши курашга 1,3 млрд танга ажратди ATYRAÝ. Kazinform - Тенгизшевроил қўшма корхонаси Атирау шаҳрида антикоронавирус тадбирларини ўтказиш учун 1,3 миллиард танга маблағ ажратди. Бу ҳақда компаниянинг ҳукумат ва жамоатчилик билан алоқалар департаменти бош менежери Рзабек Артиғалиев маълум қилди, дея хабар беради Kazinform мухбири.\nҚирғизистонда коронавирус билан касалланганлар сони 58 кишига етди BISHKEK. Kabar – Kazinform - Қирғизистонда коронавирус билан касалланганлар сони 58 кишига етди, деб хабар беради Kazinform Кабар агентлигига ҳавола қилиб.\nНур-Султан ва Алматидаги корхона ва ташкилотлар ёпилади NUR-SULTAN. Kazinform – 30 мартдан 5 апрелгача Нур-Султан ва Алматида корхона ва ташкилотлар фаолияти тўхтатилади. Бу ҳақда Kazinform primeminister.kz сайтига таяниб хабар беради.\nДунёда коронавирус билан касалланганлар сони 534 мингдан ошди NUR-SULTAN. Kazinform – Дунёда шу вақтга қадар 534 мингдан ортиқ коронавирус инфекциясини юқтириш ҳолатлари қайд этилган, дея хабар беради Kazinform.\nЎзбекистон ССВ: коронавирусга чалинган одам инфарктдан вафот этган TASHKENT. UZA - Kazinform – Ўзбекистонда кеча коронавирус инфекцияси тасдиқланган бемор бугун миокард инфарктидан вафот этди, деб хабар беради Kazinform ЎзАга таяниб.\nТуркистонлик тадбиркор коронавирусга қарши курашга 10 млн танга ажратди TÚRKİSTAN. Kazinform - Туркистонлик ишбилармон коронавирусга қарши кураш учун 10 миллион танга маблағ ажратди, деб хабар беради Kazinform Nur Otan партияси вилоят бўлими матбуот хизматига таяниб.\nЎзбекистонда яна 10 одамдан коронавирус инфекцияси аниқланди TASHKENT. Kazinform – Ўзбекистонда коронавирус юқтирганлар сони 75 нафарга етди. Бу ҳақда ЎР Соғлиқни сақлаш вазирлиги маълум қилди, деб хабар беради Kazinform.\nҚасим-Жомарт Тоқаев: Биз эпидемияни биргаликда енгиб ўтамиз NUR-SULTAN. Kazinform - Президент Қасим-Жомарт Тоқаев коронавирусдан вафот этган аёлнинг яқинларига таъзия билдирди, деб хабар беради Kazinform.\nҚозоғистонда коронавирус билан касалланганлар сони 120 кишига етди NUR-SULTAN. Kazinform – Қозоғистонда коронавирус юқтирган яна 7 киши рўйхатга олинди, дея хабар беради Kazinform coronavirus2020.kzга асосланиб.


Шавкат Мирзиёев 4 апрель тонгида Москвага учиб кетади » Ўзбекистон янгиликлари – Zamin.uz\n03 апрель 2017, 15:25\nЎзбекистон президенти Шавкат Мирзиёев Россия президенти Владимир Путиннинг таклифига кўра 4 ва 5 апрель кунларида Москвада бўлади, деб ёзади Кун.уз нашри.\nЎзбекистон раҳбари Владимир Путин билан 5 апрель куни учрашади.\nЎзА хабарига кўра, Россия раҳбарияти билан учрашув ва музокараларда Ўзбекистон билан Россия ўртасидаги стратегик шериклик ва иттифоқчилик муносабатларини мустаҳкамлашга қаратилган кенг кўламли масалалар, сиёсий, савдо-иқтисодий, инвестициявий, транспорт-коммуникация, илмий-техник, маданий-гуманитар ва бошқа соҳалардаги ўзаро манфаатли ҳамкорликни ривожлантириш истиқболлари атрофлича муҳокама қилинади.\nДавлат раҳбарлари минтақавий ва халқаро долзарб муаммолар юзасидан ҳам фикр алмашадилар. Олий даражадаги музокаралар якунлари бўйича икки давлат Президентларининг Қўшма баёноти қабул қилиниши режалаштирилган.\nТашриф доирасида Ўзбекистон—Россия муносабатларини изчиллик билан ривожлантириш, ўзаро ҳамкорликни сифат жиҳатидан янги босқичга кўтаришга қаратилган ҳукуматлараро, идоралараро битимлар, тижорат шартномалари ва бошқа қатор ҳужжатлар имзоланиши кўзда тутилган.\nБундан олдинроқ манба Шавкат Мирзиёевнинг Россияга давлат ташрифи 5 апрель куни амалга оширилиши ҳақида хабар берганди.\nЯнгиликлар » Ўзбекистон » Шавкат Мирзиёев 4 апрель тонгида Москвага учиб кетади


Мурата 20 октябрь куни чемпионлик камарини ҳимоя қилади / Olamsport.com\n11 июл 13:16\nМурата 20 октябрь куни чемпионлик камарини ҳимоя қилади\nТеглар : БоксЯпонияМурата\nПрофессионал бокснинг ўрта вазн тоифасида WBA (Regular) чемпионлик камари соҳиби Риото Мурата ўз титулини 20 октябрь куни ҳимоя қилади.\nЯпониялик боксчининг чемпионлик жанги АҚШнинг Невада штати Лас-Вегас шаҳрида бўлиб ўтади. Бу маълумотни америкалик машҳур промоутер Боб Арум ҳам тасдиқлади. Арум ушбу жангнинг ташкилотчиларидан бири ҳисобланади.\nАввалроқ, Боб Арум Мурата ҳамда ўз мижози бразилиялик Эскива Фалькао ўртасида ўзига хос реванш жанги ташкил қилишни режалаштирган эди. Фалькао Лондон-2012 Олимпиадасининг финалида айнан япониялик боксчига имкониятни бой берганди.


Тошкентда Ислом ҳамкорлик ташкилоти Ташқи ишлар вазирлари кенгаши сессияси бўлиб ўтади\n19:19 / 14.10.2016\nТошкентда 18-19 октябрь кунлари Ислом ҳамкорлик ташкилоти Ташқи ишлар вазирлари кенгашининг 43-сессияси бўлиб ўтади. Бу ҳақда ЎзА хабар бермоқда.\n57 мамлакат аъзо бўлган Ислом ҳамкорлик ташкилотининг ушбу йирик анжумани бутун дунё журналистларида катта қизиқиш уйғотмоқда. Сессияни ташкилотга аъзо, кузатувчи, мулоқот бўйича шерик ҳамда меҳмон сифатида таклиф этилган мамлакатларнинг оммавий ахборот воситалари, қатор халқаро ахборот агентликлари, телеканаллар, матбуот ва интернет нашрлари ҳам ёритиб бориш истагини билдирган.\nУларга кенг имконият яратиш мақсадида “Wyndham” меҳмонхонасида барча қулайликларга эга халқаро матбуот маркази ташкил этилди. Бу ерда жаҳон стандартларига жавоб берадиган замонавий техника – юқори тезликдаги интернет ва Wi-Fi алоқаси, электрон намойиш стендлари, компьютерлар, принтерлар, телефонлар ва бошқа кўп функцияли қурилмалар ўрнатилган.\nУшбу замонавий матбуот маркази дунё жамоатчилигига сессия жараёни ҳақида жонли ва тўлақонли маълумот бериб боришга имконият яратади.\nСамарқанд вилоят Кенгаши сессияси: тўй ҳашамлар муҳокамаси ва янги тайинловлар


Хўжалик бўлими Бош сахифа\nРаҳбар: Камолжон Азимов\nТелефонлар: +998(71) 239-19-59\nЭлектрон манзил: komoljon.azimov@minzdrav.uz\n1. Ўзбекистон Республикаси Вазирлар Маҳкамасининг 1999 йил 14 январдаги “Ўзбекистон Республикаси соғлиқни сақлаш тизимида бошкаришни такомиллаштириш тўғрисида”ги Қарорига мувофиқ Маъмурий-хўжалик бошқармаси Соғлиқни сақлаш вазирлиги марказий аппарати структуравий бирлиги ҳисобланади.\n2. Мазкур Низомга мувофиқ бошқарма ўз фаолиятини Ўзбекистон Республикаси Конституцияси ва Ўзбекистан Республикаси қонунлари, Ўзбекистон Республикаси Олий Мажлиси палаталари карорлари, Ўзбекистон Республикаси Президенти ва Вазирлар Маҳкамаси карорлари, Ўзбекистон Республикаси Соғлиқни саклаш вазирлигининг қарор ва кўрсатмалари асосида амалга оширади;\n3. Ўзбекистон Республикаси Соғлиқни сақлаш вазирлигининг Маъмурий-хўжалик бошқармаси таркиби олий ва ўрта махсус маълумотли мутахассислардан иборат.\n4. Бошқармани Ўзбекистон Республикаси Соғлиқни сақлаш вазири томонидан тайинланадиган ва лавозимдан озод килинадиган бошлиқ бошқаради.\n5. Бошқарма бошлиғи бошқарма фаолиятини ташкиллаштиради ва бошқаради, бошқарма зиммасига юклатилган вазифаларни амалга ошириш учун масъул ҳисобланади.\n6. Бошқарма ходимлари бошқарма бошлиғининг тавсиясига кўра, тегишли вазир ўринбосари билан келишилгандан сўнг, Ўзбекистон Республикаси Соғликни саклаш вазириниш буйруғи билан лавозимга тайинланади ва лавозимдан озод килинади.\n7. Бошкарма ўз фаолиятини унга юклатилган вазифалар ва функциялар, шунингдек Ўзбекистон Республикаси Соғликни саклаш вазирлиги томонидан тасдикланган йиллик иш режасига мувофик амалга оширади.\nII. Вазифалар ва бошкарув функциялари.\n8. Бошқарманинг асосий вазифалари ва функциялари:\nЎзбекистон Республикаси Соғлиқни сақлаш вазирлигининг барча бўлинмаларини зарур инвентар, канцелярия воситалари, иш юритиш материаллари билан таъминлаш;\n- биноларни капитал ва жорий таъмирлаш бўйича таклифлар тайёрлаш;\n- нусҳа олиш техникаси ёрдамида, раҳбарият топшириғига биноан\nСоғлиқни сақлаш вазирлигининг Марказий аппарати ходимларининг ҳужжатлар, матбаа ва материалларидан кўп сонли нусҳа олиш ва кўпайтириш ишларини «Махфий бўлмаган нашрларни чоп этиш умумий қоидалари», Ўзбекистан Республикаси Вазирлар Маҳкамасининг 1998 йил 2 февралдаги 50-сонли Қарори, Ўзбекистон Республикаси Вазирлар Маҳкамасининг 1999 йил 15 июлдаги 275-ф-сонли «Қоғоздан оқилона ва тежамкорлик билан фойдаланиш чора-тадбирлари тўғрисида»ги Фармойиши ва Ўзбекистан Республикаси Соғлиқни саклаш вазирлигининг хизмат ҳужжатларини кўпайтириш коидаларига қатъий риоя килган холда амалга ошириш;\n- Ўзбекистон Республикаси Вазирлар Маҳкамасининг 2012 йил 5 апрелдаги 101-сонли Қарорига мувофиқ архив фонди ва иш юритиш хужжатларини сақланиши хавфсизлиги шароитларини такомиллаштириш бўйича Соғлиқни сақлаш вазирлиги марказий аппарати архиви фаолиятини назорат қилиш;\n- алоқа линияларини профилактик текширувдан ўтказиб туриш, телефон линиялари ўтказиш ва телефон аппаратларини таъмирлаш ишларини амалга ошириш;\n- хизмат хоналари, конференц-заллар, ҳужжатларни кўпайтириш худудида ТП-3115. электр ускуналар ва тизимлар, электр ёритиш тизими, кондиционерлар шпини таъминлаш бўйича хизматларни амалга ошириш;\nСоғликпи саклаш вазирлигининг барча ходимлари томонидан техника хавфсизлиги коидалари, ишлаш санитарияси ва меҳнат гигиенаси, ёнгиндан ҳимоя қилиш талабларига риоя килинишини назорат қилиш;\n- Сантехник хизматларни амалга ошириш, марказий иситиш тизими, сув таъминоти ва канализацияни таъмирлаш, сантехника ускуналарини ювиш, йиллик куз-киш даврига тайёргарлик кўриш ишларини таъминлаш бўйича чора-тадбирларни амалга ошириш;\n- Вазирлик ҳудуди ва унга қўшни ҳудудни тозалашни ташкил қилиш;\n- Вазирликда хоналар, панеллар, столлар, сейфлар, стуллар, деразалар, эшиклар ҳўл тозаланиши ўтказиш, гиламлар тозаланишини таъминлаш;\n- Соғлиқни саклаш вазирлигининг мол-мулкини йиллик инвентаризация кил и ш да иштирок этиш;\n- омборхонада ва хизмат хоналаридаги барча моддий бойликларни хисобга олиш ва саклашни амалга ошириш. Моддий бойликлар келиши ва ишлатилиши тўғрисидаги ҳисоботни хар ойда тузиш, моддий бойликлар мавжудлиги тўгриеидаги маълумотлар бухгалтерлик ҳисоби маълумотлари билан таккосланади;\n- бинонинг сифатли муҳофазаси бўйича Ички ишлар бош бошқармаси кошидаги хавфсизлик хизмати ходимлари билан самарали алоқа ўрнатиш;\n- Соғлиқни сақлаш вазирлиги ходимлари фаолиятини самарали ташкил килишга тўсқинлик килаётган камчиликлар ва муваффақиятсизликлар ҳақида раҳбариятни ўз вақтида хабардор қилиш.\nIII. Хуқуқ ва мажбуриятлар и\n9. Бошқарма қуйидаги ҳуқуқларга эга:\n- МХБ унга кўйилган вазифаларга мувофиқ, Ўзбекистон Республикаси Соғликни сақлаш вазирлигининг тегишли бўлинмалари бошлиқлари билан келишган холда, алохида ходимларни, вазирлик томонидан олиб борилаётган тадбирларни амалга оширишга жалб килиши;\n- Ўзбекистон Республикаси Соғлиқни саклаш вазирлигининг раҳбариятига, хизмат кўрсатиш фаолиятини такомиллаштириш бўйича таклифлар киритиш;\n- белгиланган тартибда бошка дав лат ва жамоат ташкилотларида Ўзбекистон\nРеспубликаси Соғлиқни сақлаш вазирлигининг манфаатларини ҳисобга олган холда, МХБ ваколатига кирувчи масалалар бўйича шартномалар тузади;\n- Соғлиқни сақлаш вазирлиги ходимларидан хизмат хоналарида тартибни саклашни, вазирлик мол-мулкига, инвентарга, материалларга нисбатан эхтиёткорлик билан муносабатда бўлишни талаб қилиш, ёнгин хавфсизлиги шароитларини таъминлаш;\n- Ўзбекистон Республикаси Соғлиқни сақлаш вазирлигининг бўлинмалари бошлиқларига нисбатан хизмат хоналарида тартибни бузилиши, тозалалик ва ёнгин хавфсизлиги шароитларини бузилганлиги учун интизомий жазо чораларини кўриш учун вазирлик раҳбарларига таклифлар киритиш;\n- ташкилий ва ишлаб чикариш вазифаларини бажаришда вазирликнинг бошка маъмурий ва ишлаб чикариш бўлинмалари билан томонларнинг ваколатлари доирасида муносабат ўрнатиш.\n10. МХБ бошқармага юклатилган функциялар ва вазифалар доирасида Ўзбекистон Республикаси Соғлиқни сақлаш вазирлигининг маъмурий ва ишлаб чикариш бўлинмаларининг талабларини бажаришга мажбурдир.\n11. Бошқарма ўз зиммасига юклатилган вазифалар ва функцияларни конунчилик билан белгиланган тартибда қатъий бажариш учун масъулдир.\n12. Бошкарманинг барча ходимлари қуйидагиларга жавобгардирлар:\n- Ўзбекистон Республикасининг меҳнат тўғрисидаги қонун ҳужжатларида белгиланган чегаралар доирасида ўз вазифаларини бажарганлик ёки бажармаганлик учун;\n- ўз фаолиятини амалга оширишда содир этилган жиноятлар учун - Ўзбекистон Республикасининг маъмурий, жиноий ва фуқаролик қонунчилигида белгиланган чегаралар доирасида;\n- моддий зарар етказилганлиги учун - Ўзбекистон Республикаси меҳнат ва фуқаролик қонунчилигида белгиланган чегаралар доирасида.


«Google»нинг сиз билмайдиган фойдали хизматлари » Скачать музыку бесплатно новинки музыки 2016-2017\n«Google»нинг сиз билмайдиган фойдали хизматлари\nЭътироф этиш лозим, «Google» — замонавий кишиларнинг энг яхши дўстларидан бири. Ҳар куни миллионлаб инсонлар у орқали маълумот излашади, лекин ушбу қидирув тизимида кўплаб фойдали хизматлар борлигини ҳамма ҳам билавермайди. Биз сизга «Google»нинг сиз илгари билмаган сирларини очамиз. Ёзувлар таржимони — саёҳат қилишни хуш кўрувчилар учун илова. Камерани ёзувга яқинлаштирсангиз бас, ёзувни керакли тилга таржима қилиб беради. Жудаям қулай! Gmailify — ушбу илова ёрдамида сиз барча электрон почталарингизни у хоҳ Mail.ru, «Яндекс» ёки Yahoo бўлсин, ягона қутига бирлаштиришингиз мумкин. «Google» Академия — сўровингизни дарсликлар, илмий ишлар, газета ва журналлардан олинган иқтибослар кўринишида топиб берадиган қидирув иловаси. «Google» Keep — ажойиб кундалик! Таймер — сиз ўзингизга керакли вақтни белгилашингиз мумкин. Белгиланган вақтда керакли вақт бўлганлигини билдирувчи сигнал янграйди. «Google» Sky — бу ерда сиз коинотни кучли телескоп орқали кузатаётгандек бўласиз, галактикамиз бўйлаб саёҳат қиласиз ва энг сўнгги тадқиқотлар натижалари билан танишасиз. «Google» Fonts — энг яхши шрифтларни қидириш. «Google» Art Project — бу ерда сиз дунёдаги барча машҳур музейлардаги санъат асарларини томоша қилишингиз мумкин. Think with «Google» сизга соҳавий тадқиқотлар, харидорлар тамойили ва янги ғоялардан хабардор бўлишга ёрдам беради. «Google» Trends — мазкур сервис айни пайтда интернетда энг кўп қидирилаётган нарсалар ҳақида маълумот беради. «Google» Харид сизга техникадан косметикагача, хуллас барча нарсани сотиб олиш имконини беради. Panoramio — ушбу «Google»-хариталарда оддий фойдаланувчилар томонидан суратга олинган ҳақиқий панорамаларни кўришингиз мумкин. «Google» Sound Search — машҳур “Shazam”га ўхшаш илова — эшитаётган қўшиғингизнинг номини дарҳол аниқлашга ёрдам беради. Сурат бўйича қидирув — қидирув тизимига суратни юклаб, уни бошқа ўлчам, ранг, турли сайтларда топишингиз, юклаган суратингизга ўхшаш суратларни кўришингиз мумкин. Build With Chrome — «Google»дан бонус — виртуал лего. Бу ўйин нафақат болалар, балки катталарга ҳам маъқул келади. Manba: xabardor.uz


14:33 07.12.2020 (Янгиланган 16:09 07.12.2020)\nРоссияда мол гўштининг улгуржи нархи бир йил давомида 17,5 фоизга ёки килосига 113 рубл қимматлади.\nТОШКЕНТ, 7 дек – Sputnik. 2020 йил бошидан буён мол гўшти Россияда рекорд даражада қимматлади, деб хабар қилмоқда РИА Новости Россия гўштни қайта ишлаш Миллий иттифоқи маълумотларига асосланган ҳолда.\nМаълум бўлишича, мол гўшти йил бошидан буён 17,5 %га қимматлашиб янги рекорд ўрнатган. Хусусан 2019 йилнинг ноябр ойида 1 тонна мол гўштининг улгуржи нархи 243,87 минг рубл бўлган бўлса, 2020 йилнинг ноябрида – 356,8 минг рублни ташил қилган.\nМаълум бўлишича, мол гўшти қимматлашиши муносабати билан россияликлар унинг ўрнига кўпроқ парранда гўшти ёки чўчқа гўштини истеъмол қилишга ўтишган. Бугунги кунда мол гўштининг асосий истеъмолчилари - меҳмонхоналар, ресторанлар, ижтимоий муассаса (мактаб, боғча) ва қайта ишловчи корхоналардир.\nМаълумот учун, Россияда йилига ўртача ҳисобда 2 млн тоннадан ортиқ. Йиллик ишлаб чиқариш миқдори эса 1,65 млн тоннани ташкил қилади. Қолган мол гўштини Россия Беларус Республикаси (191 минг тонна) Парагвай (51 минг тонна) ва Бразилиядан (40 минг тонна) импорт қилган.\nРоссияга мол гўшти ҳар йили ҳукумат томонидан ажратиладиган квоталарга мувофиқ импорт қилинади. Хусусан, 2020 йилда квота 517 минг тоннани ташкил қилган эди. Шу билан бирга АҚШ, ЕИ ва Украинадан гўшт маҳсулотлари олиб кириш мутлақ таъқиқланган.\n12:48 16.01.2021 (Янгиланган 13:02 16.01.2021)


2019 йилдан электрон ҳисобварақ-фактуралар мажбурий бўлиши мумкин | NORMA.UZ\n2019 йилдан электрон ҳисобварақ-фактуралар мажбурий бўлиши мумкин\nВазирлар Маҳкамасининг «Солиқ маъмуриятчилигида замонавий ахборот-коммуникация технологияларини қўллашни кенгайтириш чора-тадбирлари тўғрисида»ги қарори лойиҳаси ҚҲТБТ порталида жойлаштирилди.\nДавлат солиқ қўмитаси (лойиҳани ишлаб чиқувчи) Жиззах ва Хоразм вилоятларида 2018 йилнинг 1 октябридан 31 декабригача бўлган даврда тажриба ўтказишни таклиф қилмоқда. Тажриба моҳияти – барча хўжалик юритувчи субъектлар томонидан электрон ҳисобварақ-фактураларни мажбурий тартибда расмийлаштиришни тест режимида жорий этиш. Қизиғи шундаки, электрон ҳисобварақ-фактураларга ҳозирги вақтда алоҳида расмийлаштириладиган товар-транспорт юкхатлари ва товар-моддий қимматликларни олишга ишончномаларнинг функцияларини бериш таклиф этилмоқда.\nҲисобварақ-фактура - қатъий ҳисобот ҳужжати бўлиб, товарлар (ишлар, хизматлар)ни реализация қилиш айланмасини тасдиқлайди. Солиқ кодексининг 222-моддасида ҳисобварақ-фактурада мажбурий тартибда акс эттириладиган маълумотлар кўрсатилган. Товарни юклаб жўнатиш ҳужжатларига ҳисобварақ-фактуралар шакли – бу ерда.\nТовар-транспорт юкхати (ТТЮ) - транспорт жараёнининг барча иштирокчилари учун ягона, товар-моддий қимматликларни умумтранспорт мақсадларидаги автомобилларда ташишларда уларнинг йўлдаги ҳаракатини ҳисобга олиш учун мўлжалланган бошланғич ҳужжат шакли. ТТЮнинг учта тасдиқланган намунавий шакли мавжуд:\nшаҳар ичида ва шаҳар атрофида ташишда;\nшаҳарлараро йўлларда ташишда;\nхалқаро йўлларда ташишда (CMR намунавий шакли).\nИшончнома – етказиб берувчилардан товар-моддий қимматликларни олиш учун корхона томонидан ишончли шахсга бериладиган ёзма шаклдаги ваколат. Ҳужжатнинг белгиланган шакли ҳам мавжуд.\nТажриба давомида юқорида санаб ўтилган ҳужжатларни оддий қоғоз форматида (шу билан бир вақтда электрон шаклда) расмийлаштирилишига рухсат берилади. Тест режими ишга тушириладиган вақтга ДСҚ электрон ҳисобварақ-фактураларни расмийлаштириш, сақлаш ва ҳисобга олишнинг вақтинчалик тартибини идоравий ҳужжат билан тасдиқлайди.\nКелгуси йил бошидан электрон ҳисобварақ-фактуралар барча хўжалик юритувчи субъектлар учун Ўзбекистон бўйлаб мажбурий бўлиши мумкин. Олинган ва реализация қилинган товарлар (ишлар, хизматлар) бўйича келиб тушган ва ёзиб берилган ҳисобварақ-фактуралар экспорт-импорт операциялари амалга оширилганда расмийлаштириладиган электрон ҳисобварақ-фактуралар ва электрон БЮДлар (инвойслар) маълумот базалари асосида реестрга киритилади. Кўрсатилган муддатгача (1.01.2019 й.) ҚҚС маъмуриятчилиги электрон тизими жорий қилинади.\nЭслатиб ўтамиз, солиқ тўловчиларни электрон ҳисобварақ-фактураларни юритишга ўқитиш – яқинда ташкил этилган «Солиқ-сервис» ДУКнинг асосий вазифаларидан бири. Электрон ҳисобварақ-фактураларни ҳисобга олиш бўйича дастурий маҳсулотлардан фойдаланадиган солиқ тўловчиларни қамраб олиш солиқ органлари ходимларининг иш самарадорлиги мезонларига (КPI) киради.\nЭлектрон ҳисобварақ-фактураларнинг электрон айланмаси ва сақланишини таъминлаш хизматлари Ахборот технологиялари ва коммуникацияларини ривожлантириш вазирлигида сертификатлашдан (аккредитациядан) ўтган ташкилотларга кўрсатилиши мумкин.


Рублнинг қадрсизланиши “Apple”нинг Россиядаги онлайн-дўконининг иккинчи марта ёпилишига сабаб бўлди » Скачать музыку бесплатно новинки музыки 2016-2017\nКомментариев: 0 Просмотров: 1 296 Дата: 17-12-2014, 14:40 Катта эҳтимол билан, Россияда Apple компанияси маҳсулотлари нархи яна ошади. Хабар беришларича, Apple Online Store онлайн-дўкони нархларни қайта кўриб чиқиш учун вақтинча ёпилган.\n“ТАСС”нинг Apple вакилига асосланиб хабар беришича, онлайн-дўконнинг ёпилиши “рубль курсининг фавқулодда кескин ўзгариб тургани билан боғлиқ”.\nНархлар қайта кўриб чиқилганидан сўнг, “Apple Store” ўз ишини яна қайта бошлайди, унгача эса “юзага келган ноқулайликлар учун” россияликлардан узр сўрамоқда.\nЯқинда, 26 ноябрь куни, рублнинг қадрсизланиши натижасида ўз гаджетлари нархини тахминан 25-27 фоизга ошириш мақсадида, Россиядаги “Apple Store” онлайн-дўкони ёпилган эди. Шундан сўнг энг арзон iPhone 40 минг рублдан сотилиши бошланганди.\nҚайд этиш жоиз, “Apple”нинг мобил қурилмалар бозоридаги асосий рақобатчиси – Жанубий Кореянинг “Samsung” компанияси ҳам Россияда ўз смартфонлари ва планшетлари нархини оширмоқда.


Telegram'да сиз учун фойдали ботлар - Terabayt.Uz\nTelegram'да сиз учун фойдали ботлар\nTelegram-канал админи учун қандай ботлар керак? Каналлар учун энг фойдали ботлар қайси эканлигини биласизми?.\n“IT-specialist” Telegram -канални юритишда сизга ёрдам бериши мумкин бўлган Telegram’нинг фойдали ботларини тўплади. Шунингдек, Telegram фойдаланувчилари учун эса ботлардан фойдаланиш бўйича кўрсатмаларни ҳам келтирган.\n@ControllerBot — ушбу бот билан қуйидагиларни амалга ошириш мумкин:\nпостларни тайёрлаш ва каналга маълум вақтда чиқишини созлаш;\nлайклар қўшиш, ҳаволалар бириктирилган тугмалар қўшиш;\nрасмларни бириктириш, матнга ҳаволаларни қўшиш.\nЭслатиб ўтамиз, ушбу бот ҳар бир канал админида бўлиши лозим!\n@LivegramBot — админлар билан савол/жавоблар қилиш учун каналга уланувчи махсус бот. Каналнинг тавсифида ўз аккаунтингизни қолдирдингиз ва сизни хабарлар билан кўмиб ташлашябдими? Ушбу Feedback-ботини яратиб олинг, у чиндан ҳам ёрдам беради.\n@ComenBot — агар сизга ёзувларингиз учун изоҳлар керак бўлса, унда ушбу бот постларингизга изоҳ қолдириш имконини беради.\nЎҚИНГ: Telegram’да ўйин ботлари\n@Crosser_Bot — ушбу бот ёрдамида ўз Телеграм каналларингиз аудиториясининг бошқа каналлар билан кесишмасини ҳисоблашингиз мумкин. Ўзаро аудиторияни баҳолаш бошқа каналларда рекламани самарали харид қилишингизга имкон беради. Сиз шунингдек бу бот орқали ўз аудиториянгиздаги ”ўлик обуначилар”ни аниқлаб, улардан каналингизни тозалаб туришингиз мумкин.\n@TGstat_bot — каналингиз статистикаси учун бот. Бот кунлик кўришлар сони, кунлик қамров, бошқа каналларда каналингизни эслатилишлари сони ва обуначилар миқдорини кўрсатилади.\n@Vote — матнли тугмалар ёрдамида сўровномаларни яратиш боти, у орқали каналингиз кузатувчиларининг фикрлари ва қизиқишларини билишингиз мумкин. Сўровномаларни аноним ва ноаноним тарзда уюштириш мумкин.\n@Like — Эмодзилар ёрдамида, лайк ва дизлайклар услубида сўровномаларни яратиш боти. Эмодзилар яратинг ва контентингиз қанча лайк тўплашини билиб олинг.\n@BotFather— ботларнинг отаси. Ботларни яратиш учун бот.\nЎҚИНГ: Етти бот сизга мадад беради


Ўзбекистон футзал терма жамоаси аъзоси 1,5 минг доллар миқдорида жаримага тортилди\n09:18 / 19.12.2016\nЎзбекистон футзал терма жамоаси ва “Ардус” (аввалроқ “Олмалиқ”) клуби ўйинчиси Даврон Чориев Осиё футбол конфедерацияси (ОФК) Тартиб-интизом қоидалари 66.1 бандини бузганлиги учун 1 500 доллар миқдорида жаримага тортилди.\nДаврон Чориев ОФК қарорини ҳурмат қилмагани учун жазоланди. Футзалчи 30 кун давомида жарима тўловини амалга ошириши керак бўлади. Акс ҳолда, Чориев (ОФК) Тартиб-интизом қоидалари 66.1.1 бандига мувофиқ 3 000 АҚШ доллари миқдорида жарима тўлаши керак бўлади.\nДаврон Чориев юқорида таъкидланган жаримани қондирмаган тақдирда, унга нисбатан чоралар кўрилиши ва футзалга оид фаолиятдан дисквалификация қилиниши мумкинлиги ҳақида расман огоҳлантирилган.\nжарима футзал Даврон Чориев


Асадулла — Ismlar.com — Ўзбек исмларининг маъноси. Исмлар маъноси\nАллоҳнинг Асад ойида туғилган бандаси, қули. Аллоҳнинг шери ёки Аллоҳнинг шердек қудратли, довюрак, жасур бандаси. Пайғамбаримиз Муҳаммад (саллолоҳу алайҳи вассалам) амакилари Ҳамзани Асадуллоҳ деб чақирадилар. У жуда кучли, қўрқмас ва қудратли жангчи бўлган.


Сўнгги уч йил ичида ҳисобланган ва тўланган дивидендлар тўғрисидаги маълумотлар, шу жумладан қарздорлик миқдори, контактга оид ва ўзга маълумотлар\tСўнгги уч йил ичида ҳисобланган ва тўланган дивидендлар тўғрисидаги маълумотлар, шу жумладан қарздорлик миқдори, контактга оид ва ўзга маълумотлар\nАкциялар сотиб олиниши ҳақида маълумотлар\nСўнгги уч йил ичида ҳисобланган ва тўланган дивидендлар тўғрисидаги маълумотлар, шу жумладан қарздорлик миқдори, контактга оид ва ўзга маълумотлар\n2011 йил якунлари бўйича дивидендлар тўлашга бир дона акцияга 321 сўм ҳисобидан 197 518 683 сўм ҳисоблаб чиқарилди.\n2012 йил якунлари бўйича олинган соф фойдадан 23 240 678 сўмлик маблағ захира фондини тўлдиришга, соф фойданинг 441 572 875, 12 сўм миқдордаги қолган қисми ишлаб чиқаришни равожлантиришга йўналтирилди (капиталлашган фойда).\n2013 йил якунлари бўйича дивидендлар тўлашга бир дона акцияга 400 сўм ҳисобидан 246 129 200 сўм ҳисоблаб чиқарилди.\n2011 ва 2013 йиллар учун ҳисобланган дивидендлар топиш имкони бўлмаган ва келмаган акциядорлардан ташқари барча акциядорларга тўлаб берилди. Топиш имкони бўлмаган ва келмаган акциядорларга тўланмаган 6 651 518, 65 сўм миқдордаги дивидендлар депозитга қўйиб қўйилди.\n2014-2015 йиллар якуни бўйича тақсимланган фойдадан дивидендлар тўлови учун бир дона акцияга 100 сўм хисобидан 61 532 300 сўм хисоблаб чиқарилди.\nИккинчи бор 2014-2015 йиллар якуни бўйича тақсимланган фойдадан дивидендлар тўлови учун бир дона акцияга 100 сўм хисобидан 61 532 300 сўм хисоблаб чиқарилди.\n2016 йил якуни бўйича тақсимланган фойдадан дивидендлар тўлови учун бир дона акцияга 250 сўм хисобидан 153 830 750 сўм хисоблаб чиқарилди.\n2014-2017 йилларда «Ўзнефтегазминформатика» акциядорлик компаниясида\nдивидендларни ҳисоблаш ва тўлаш тўғрисида\n2017 йилга дивидендлар ҳисобланмади. 2017 йилга дивидендларни ҳисоблаш масаласини кўриб чиқиш мавжуд молиявий имкониятлардан келиб чиқиб, аксиядорларнинг навбатдан ташқари йиғилишларига ўтказилади.


15 майдан таксиларга оид тажриба бошланади. Ноқонуний таксичилар фаолияти қандай тартибга солинади – Газета.uz\nЎзбекистонда 15 майдан жисмоний шахсларга якка тартибдаги тадбиркор сифатида йўловчиларни ташишга рухсат беришга оид тажриба бошланади. Транспорт бошқармаси бошлиғи Анвар Жўраевнинг маълумотига кўра, мамлакатда ноқонуний таксилар сони 100 мингдан ошади. Ҳукумат ноқонуний таксичиларни қандай тартибга солишни режалаштирмоқда — президент қарорининг энг асосий жиҳатлари.\nLotinchada 10 май 2021, 14:28 Иқтисодиёт\nПрезидент Шавкат Мирзиёев «Автомобиль транспортида йўловчилар ташиш фаолиятини тартибга солишни янада соддалаштириш чора-тадбирлари тўғрисида"ги қарорни имзолади, деб хабар бермоқда «Ўзбекистон 24» телеканалининг «Янгиликлар 24» дастури. Қолаверса, ҳужжат ЎзА томонидан ҳам эълон қилиниб, кейинроқ ўчириб ташланди (ҳужжат нусҳаси «Газета.uz»да мавжуд).\nТошкент Транспорт бошқармаси бошлиғи Анвар Жўраевнинг телеканалга берган интервьюсида айтишича, Ўзбекистонда ноқонуний таксилар сони 100 мингдан ошади. Унинг сўзларига кўра, президент қарори уларга лицензия олиш орқали фаолиятини қонунийлаштириш имконини беради.\nҲозир Ўзбекистонда такси хизматларини 58 мингта енгил автомобилга эга 4300 та компания тақдим этмоқда. Шу билан бирга, автомобилларнинг ярмидан ортиғи (52%) жисмоний шахсларга тегишли.\nМамлакатдаги 1та таксига ўртача 591 киши тўғри келади, Навоий вилоятида — 142 киши, Тошкентда — 166 киши, Андижон ва Сурхондарё вилоятларида — 1500 кишидан, Сирдарё вилоятида — 3000 киши.\nҲужжат билан 2021 йилнинг 15 майидан 2022 йилнинг 31 декабрига қадар якка тартибдаги тадбиркорларга ҳайдовчиникидан ташқари, тўрттадан ортиқ бўлмаган ўриндиққа эга автомобилларда йўловчи ташишга рухсат этилган. Бунга қадар такси хизматини кўрсатиш ҳуқуқи фақат юридик шахсларда мавжуд эди.\nЯкка тартибдаги тадбиркор таксичиларга бир қатор талаблар қўйилмоқда:\nҳайдовчиларнинг ёши — 21 ёшдан кам бўлмаган;\nавтомобилнинг эксплуатация муддати — 10 йил;\n«Aккредитация маркази» ДУКда аккредитациядан ўтган техник хизмат кўрсатиш станцияларида — 6 ойда камида 1 маротаба транспорт воситасини техник кўрикдан ўтказиш шарт (юридик шахсларга қарашли таксилар учун ҳар куни);\n«Uztrans» ягона интерактив ахборот тизимига уланган, кўп тармоқли поликлиникалар, хусусий тиббиёт муассасалари, тиббий кўрикдан ўтказиш шароити мавжуд бўлган автомобиль транспортида йўловчиларни ва юк ташиш фаолиятини амалга ошириш учун лицензияга эга бўлган корхоналарда ҳамда йўловчи ташувчиларга мижозларни излаш бўйича интерактив хизматларни кўрсатувчи тадбиркорлик субъектлари томонидан ташкил қилинган махсус текширув пунктларида — ойлик тиббий кўрикдан ўтиш шарт (юридик шахсларга қарашли таксилар учун ҳар куни);\nходимларни ишга ёллашга рухсат этилмайди;\nАнвар Жўраевнинг таъкидлашича, жисмоний шахслар лицензия олиши учун юридик шахслар билан ижара шартномаси имзолаши шарт эмас — якка тартибдаги тадбиркорларга нисбатан мазкур талаб бекор қилинади.\nҲайдовчи Тоҳир Сиддиқовнинг сўзларига кўра, олдинлари қонуний таксичиликни бошлаш учун 3−4 миллион сўмга яқин пул талаб қилинган. Ҳозирда эса харажатлар қуйидагича:\nЯкка тартибдаги тадбиркор сифатида рўйхатдан ўтиш — 245 минг сўм (бир марталик тўлов);\n«Лицензия» ахборот тизими орқали лицензия варақасини олиш учун давлат божи — йилига БҲМнинг 1 баравари (245 минг сўм);\nмахсус фонар ва стикерларни олиш — 200 минг сўм;\nқатъий белгиланган ойлик даромат солиғи — 150 минг сўм;\nойлик ижтимоий солиқ — 245 минг сўм;\nавтосуғурта — йилига 360 минг сўм.\nБунда давлат хизматларини кўрсатганлик учун йиғим ундирилмайди.\n2021 йил 1 сентябрдан якка тартибдаги тадбиркор таксичилар фақатгина мамлакатдаги 20 га яқин агрегаторлар (MyTaxi, «Яндекс.Такси», Тaxi Millennium ва бошқалар) орқали ишлайди.\nАгрегаторлик хизматини кўрсатувчиларидан Ўзбекистон солиқ резиденти мақомига эга бўлиши, мижозларни излаш бўйича махсус дастурларни Давлат солиқ қўмитасининг электрон ахборот базаси ҳамда Uztrans ягона интерактив ахборот тизимига интеграциялаш, ўз хизматларини фақатгина юридик шахсларга тегишли йўналишсиз таксиларга ёки якка тартибдаги ташувчи сифатида йўловчи ташишни амалга оширишга лицензия варақасига эга бўлган шахсларга кўрсатиши талаб этилади.\nАгрегаторлар бу талабларга риоя қилмаса, Ўзбекистон ҳудудида уларнинг хизматидан интернет орқали фойдаланиш махсус ваколатли орган томонидан чеклаб қўйилади.\nЮридик шахсларга тегишли йўналишсиз таксилар қатор енгилликларга эга бўлади:\nйўловчиларни олиш ва тушириш мақсадида «Тўхташ тақиқланган» йўл белгиси амал қилиш ҳудудида, шу жумладан, аэропорт ва вокзалларга туташ ҳудудларда тўхташ;\nмаҳаллий давлат ҳокимияти органлари тасарруфида бўлган аэропортлар, темир йўл вокзаллари, автовокзаллар, қурилиш моллари, деҳқон ва буюм бозорлари ҳамда савдо мажмуаларининг пуллик тўхташ жойларига йўловчиларни олиш ва тушириш учун бепул кириш;\nйўналишли транспорт воситалари учун ажратилган махсус ҳаракатланиш йўлаги бўйлаб ҳаракатланишга рухсат этилади.\nЙўловчи ташишда фойдаланилаётган автотранспорт воситаларининг ранги ва махсус серияли давлат рақами белгиси бўйича ўрнатилган амалдаги талаблар 2023 йил 1 январга қадар тўхтатиб турилади. Қолаверса, йўналишсиз таксилар учун таксометр, радиоалоқа воситаси ва назорат-касса машинасини ўрнатиш талаблари бекор қилинади.\nЮридик шахсларга тегишли йўналишсиз такси ва якка тартибдаги ташувчилар учун қуйидаги талаблар жорий этилади:\nавтомобилнинг томига TAXI белгили тўқ сариқ рангли фонар ўрнатиш;\nтўловни амалга ошириш, шунингдек, босиб ўтилган йўлни электрон тарзда қайд этиш имконини берувчи махсус иловаларга эга мосламалар (уяли алоқа воситалари, планшетлар) бўлиши;\nтранспортнинг приборлар панелида автомобиль транспортининг давлат рақами, якка тартибдаги тадбиркор сифатида рўйхатдан ўтказилгани тўғрисидаги ҳужжат (ёки ушбу фаолият турини амалга ошириш учун лицензия/лицензия варақаси) ва ҳайдовчининг телефон рақами кўрсатилган маълумотлар табличкаси мавжуд бўлиши.\nШу билан бирга, юридик шахсларга қарашли йўналишсиз таксилар учун мазкур бандда назарда тутилган талабларга қўшимча равишда автомобиль транспортининг ён томонларига Транспорт вазирлиги томонидан тасдиқланган схема бўйича композицияни акс эттириш талаби белгиланмоқда.\nВазирлар Маҳкамасига уч ойлик муддатда Олий Мажлис Қонунчилик палатасига «Ташувчининг фуқаролик жавобгарлигини мажбурий суғурта қилиш тўғрисида"ги қонуннинг якка тартибдаги ташувчиларга нисбатан ҳам татбиқ этилишини назарда тутувчи қонун лойиҳасини киритиш вазифаси юклатилган.\nУшбу масаланинг тарихи\nҲукумат жисмоний шахсларга такси хизматини кўрсатишга 2017 йилда рухсат беришни режалаштирган эди. Ўшанда бу ҳақда молия вазири Жамшид Қўчқоров маълум қилганди. Кейинроқ унинг ўринбосари Аҳадбек Хайдаров эса «биз бунга тайёр эмасмиз» дея баёнот берган эди.\n2018 йилнинг баҳорида якка тартибдаги тадбиркорларга такси хизмати кўрсатишга, шунингдек, таксиларда назорат-касса машиналари ва радиоалоқа алоқаларини ўрнатиш талабларини бекор қилишга қаратилган президент қарори лойиҳаси ишлаб чиқилганди. Бироқ, қарорнинг якуний вариантидан ушбу таклиф ўрин олмаган.\n2019 йилда якка тартибдаги тадбиркорлар яна такси хизматларини кўрсатишга рухсат бериш кутилаётган эди, лекин охир-оқибат ҳужжат қабул қилинмаган.\nШавкат Мирзиёев иштирокида 2020 йил 19 май куни ўтказилган йиғилишда ўзини ўзи банд қилаётган, касб-ҳунари бор одамларга муносиб шароит яратиш мақсадида янги тизим жорий этилиши белгиланганди. Йиғилишда Президент томонидан такси ҳайдовчилари ҳам даромад солиғидан озод этилиши қайд этиб ўтилганди. Бироқ июнь бошларидан ўзини ўзи банд қилган шахслар шуғулланиши мумкин бўлган фаолият турлари кўпайган, лекин улар орасида Президент айтган таксичилар йўқ эди.\n2020 йил октябрида Молия вазирлиги жисмоний шахсларга ўзини ўзи банд қилган шахслар сифатида такси фаолияти билан шуғулланишга рухсат беришни назарда тутувчи президент фармони лойиҳасини ишлаб чиққан эди. Қабул қилинган ҳужжатда эса мазкур банд акс этмади.\nЎзбекистонда ноқонуний равишда одам ташиш масаласи 10 йилдан кўпроқ муддат давомида муҳокама марказида бўлиб келмоқда. 2012 йилнинг 1 январидан бошлаб мамлакатда таксилар ва уларнинг ҳайдовчилари учун мажбурий ягона талаблар жорий этилган бўлишига қарамасдан ҳануз ноқонуний такси бозори катталигича қолмоқда.\n«Газета.uz» 3 830\nЖисмоний шахсларга такси хизматларини кўрсатишга яна рухсат берилмади 29 октябр 2020, 19:29\nЖисмоний шахсларга такси хизматларини кўрсатишга рухсат бериш таклиф қилинди 8 октябр 2020, 16:35


ИнтерФУТБОЛ :: Ўзбекистон жаҳон чемпионатига боради. Кейин-чи?\nЎзбекистон жаҳон чемпионатига боради. Кейин-чи?\n20 йилдан ошиқроқ вақт бўлибдики, мамлакатимиз футбол аҳли жаҳон чемпионати йўлланмаси орзуси билан яшамоқда. Чиқолмаслик ҳаммамиз учун оддий ҳолга айланиб қолди, бунга йиллар давомида кўникдик, кимдир ЖЧ йўлланмаси ҳақида гапирса, қўл силтаб кетадиган даражага келганмиз. Лекин мен бугун шуни ишонч билан айтишим мумкинки, орзулар рўёбга чиқадиган кунлар яқинлашаётгани аниқ. Имоним комилки, кейинги мусобақаларда миллий терма жамоамиз мундиалнинг доимий иштирокчилари қаторида бўлади. Ҳақиқат бироз аччиқ бўлсада, шуни таъкидлаш жоиз - ЖЧда қатнашишга ўз меҳнатимиз билан эришаётганимиз йўқ. Шундай экан, бизга берилаётган имкониятдан оқилона фойдаланишимиз қай даражада кечади? Мазкур йўлланма миллатимиз футболини тубдан ўзгартириб юбора оладими ёки ҳаммаси эски тос, эски тоғоралигича қолиб кетадими? Бугун мазкур саволларга жавоб топишга ҳаракат қиламиз.\nКириш сўзларидан баъзилар ҳайрон бўлаётгани табиий, лекин 2022 йили Осиё майдонларида ўтажак жаҳон чемпионатида мамлакатимиз миллий терма жамоаси ҳам иштирок этиши ҳақиқатга яқинлиги кунда-кунга ойдинлашиб бормоқда. Аслида, ФИФА ЖЧ иштирокчилари сонини 48тага етказиши ҳақидаги қарорини 2026 йилдан қўлламоқчи эди. Лекин охирги ойларда жараён анчагина тезлашиб кетди, хусусан, ФИФА раҳбари Жанни Инфантино ва унинг жамоаси Қатар атрофидаги мамлакатларга ташриф буюриб, у ердаги аҳволни атрофлича ўрганишлари алал-оқибат мазкур фикрнинг 2022 йилги мундиал учун ҳам қўлланилиши мумкинлигини кўрсатмоқда.\nШу кунларда Осиё футбол конфедерацияси мусобақаларни ўтказиш бўлими бошлиғи Авазбек Бердиқулов Тошкентда бўлиб турибди. Аваз - менинг кўп йиллик қадрдон дўстим, қолаверса, эски ҳамкасбим. У билан футбол борасида, айниқса, Осиё футболи хусусида кўп мусоҳаба қиламиз. Ўз ишига профессионал муносабатда бўлишига, яъни ОФКдаги гап-сўзларни, ҳаттоки, бизга ҳам айтмасликка ҳаракат қилишига қарамасдан, ундан барибир, баъзи маълумотларни олиб турамиз.\nЯқинда у билан гаплашиб шунга амин бўлдимки, 2022 йилги жаҳон чемпионати иштирокчилари сонининг 48тага оширилиши деярли 99 фоизга ҳал бўлган. Аслида, бунга Бердиқуловнинг гапларисиз ҳам катта ишонч бор эди, бизда. Лекин ОФК вакилининг ФИФА мусобақаларни ўтказиш бўлими ходими билан бўлган суҳбатидаги гаплар орқали шуни пайқаш мумкинки, ёзда бўлиб ўтадиган ФИФА йиғилиши ЖЧ иштирокчилари сонининг 48тага оширилиши билан якун топади.\nҲозирда асосий муаммо - Қатар атрофидаги мамлакатлардан ЖЧ учун яраб берадиган 4 дона стадион «топилиши» керак. Айтишга осон, лекин бунинг ортида не-не машаққатлар турибди. Меҳмонхона, инфраструктура, машғулот майдонлари, дегандек кўпгина масалалар бор. ФИФА лоақал иккита мамлакатдан 2тадан стадион топилса, мундиал иштирокчилари сонини 48тага оширишга тайёр. Мазкур икки давлат ўз майдонида ЖЧни қабул қила олишга «кафолат хати» тақдим этса, етарли.\nБу рўйхатда дастлаб БАА, Саудия Арабистони, Баҳрайн, Уммон ва Қувайт каби давлатлар бор эди. Баҳрайн ҳақида тайинли бир нима дейиш қийин бўлсада, БАА ва Саудия Арабистони бундай мусобақани муаммосиз қабул қила олади. Лекин мазкур уч мамлакат билан Қатарнинг муносабати яхши эмаслиги ФИФА учун шунчалик аҳамиятлики, шу биргина сабаб туфайли буларни мундиал учун Қатарга шерик қила олмайди. Бошқа томондан, ўзига шерик бўлиши кутилаётган мамлакатларни хусусан, Қатарнинг ўзи тасдиқлаши керак. Уммон билан Қувайт эса жаҳон чемпионатини ўзида қабул қилишга жуда мос мамлакатлар эмас. Улардан атиги иккита стадион сўралаётган бўлсада, шуни ҳам таъминлаб беришига ишониш қийин. Хуллас, масала анча чигал.\nКўринишидан чигаллик борга ўхшасада, ФИФА раҳбарлари бундай муаммоларни доимо ўзлари ўйлагандек тарзда бартараф этиб келишган. Мен юқорида Аваз Бердиқулов билан бўлган суҳбатларимизни бежиз тилга олмадим. У ФИФАдаги мусобақаларни ўтказиш бўлими ходими билан ўзаро суҳбати ҳақида айтганди. Бердиқуловнинг «Қатар билан ишлаш жуда қийин, улар билан 2011 йилги Осиё чемпионатида ҳам ишлаб кўрганмиз», деган гапига ФИФА расмийси «Хотиржам бўлинг, биз ундан мураккаброқ бўлган Россия билан ҳам ишлаб кўрдик», деган. Бу гаплардан шуни тушуниш мумкинки, Қатарни ЖЧ иштирокчилари сонини 48тага етказишга кўндириш ФИФА учун унчалик қийин юмуш эмас. Барча ишнинг бошида Жанни Инфантинонинг шахсан ўзи турганлиги эса, мазкур масала ижобий ҳал бўлишини билдиришига яна бир туртки.\nХуллас, юқорида айтганимиздек, ЖЧ иштирокчилари сони 48тага оширилиши масаласи деярли 99 фоизга ҳал қилиб бўлинган, натижада, Осиёдан иштирокчиларнинг сони ҳам 8,5тага чиқарилади.\nДоимий иштирокчилар - Япония, Жанубий Корея, Эрон ва Австралияга қўшимча, яна 4 терма жамоа тўғридан-тўғри мундиалга йўл олади. Миллий терма жамоамиз учун кучли саккизликка кириш - ойга учиш эмас. Лекин...\nШу ерга келганда жуда катта бир «лекини» борки, яқин келажакда барча масала мана шу сўз атрофига қурилса ажаб эмас. Хўп, жаҳон чемпионатининг доимий иштирокчисига айландик ҳам дейлик. Кейин-чи? Ке-йин бизни қандай кунлар кутиб турибди? ФИФАнинг бизга тақдим этаётган имкониятидан вакилларимиз қай даражада фойдалана олишади?\nСўнгги бир йил ичида Уругвай терма жамоаси билан ўтказилган икки ўртоқлик учрашувида бўлган воқеалардан яхши хабардорсиз. Иккита ўйин - иккита 0:3 ҳисоби. Луис Суарес ва Эдинсон Кавани иштирок этган ўйинларда ҳам, уларсиз ҳам Уругвай бизни осонликча таслим этмоқда.\nМиллий терма жамоамиз агар шу кунларда жанубий америкаликлар билан яна бир марта майдонга тушса, мен яна бир бора 0:3 ҳисоби такрорланишига заррача шубҳа қилмайман. Уругвай каби терма жамоалар билан ҳозирги фарқимиз ростдан ҳам нолга уч. Иккинчи томондан - Хитойни меҳмонда ютишимиз ҳам анчайин нормал ҳолат. ЖЧ саралашида Бабаян билан ютқазган бўлсак ҳам, олдинроқ ўртоқлик ўйинида 2:1 ҳисобидаги ғалабани мухлислар яхши эслашади. Айтмоқчиманки, кеча ёки бугун бизнинг куч ва салоҳиятимиз жиддий тарзда ўзгариб қолгани йўқ. Ўша темп, ўша куч, ўша ўйинлар...\nМен Уругвай масаласи тилга олинганда, ўша кунлари биз билан параллель ўтган ўртоқлик учрашувларида Япония ва Жанубий Корея қайд этган натижаларни алоҳида тилга олишни истардим. Япон ва корейс футбол уюшмаси раҳбарлари биргаликда ҳаракат қилишганми, ишқилиб, ўша 22 ва 26 март кунлари Колумбия ва Боливия терма жамоалари икки Осиё грандига қарши алмашиб майдонга тушишди. Натижалар:\nЖанубий Корея - Боливия - 1:0\nЯпония - Колумбия - 0:1\nЖанубий Корея - Колумбия - 2:1\nЯпония - Боливия - 1:0\nБу тўрт ўйин натижасини тўлиғича эътиборингизга ҳавола этаётганим бежиз эмас. Гап шундаки, Уругвай билан нисбатан яқин футбол намо-йиш этадиган, деярли тенг кучга эга бу икки терма жамоага қарши ўйинларда Япония ва Жанубий Корея терма жамоалари умумий ҳисобда 4 ўйиндан учтасида ғолиб чиқишди. Ягона учрашувда Колумбияга мағлуб бўлган Япония ҳам атиги бир тўп фарқи билан ютқазди. Айтмоқчиманки, жамоалар ўртасидаги фарқ катта эмас. Ҳаттоки, осиёликларнинг устун тарафлари ҳам кўп. Олдинги жаҳон чемпионатларида буни исботлашган японлар, корейслар, қолаверса, эронликлар бу борада анча дадиллик билан олға қадам ташлашмоқда. Лекин биз-чи?\nҚизиқ бир ҳолатга эътибор қаратаман: гўёки, биз Япония ва Жанубий Корея каби терма жамоалар билан жуда кичик фарқ билан орқада экандек кўринсак-да (эсланг, жаҳон чемпионатига чиқишимизга битта гол етмади - 2017 йилги гап, жаҳон чемпионатига чиқишимизга 2та гол етмади - 2013даги гап), ўша Япония ва Жанубий Кореялар кўпинча асосий майдонларда ўз сўзларини айтишади. Ўша лаҳзаларда ЖЧ саралашидаги кичик фарқлардан асар ҳам қолмайди.\nУзоққа бормайлик, айнан биз билан майдонга тушган таркиб, айнан ўша йигитлари билан ўйнаган Уругвайга қарши Жанубий Корея, Япония ва Саудия Арабистони қандай натижа қайд этишгани ҳақида бироз тўхталсак.\n20 июнь 2018. Жаҳон чемпионати\nУругвай - Саудия Арабистони - 1:0\nГол: Луис Суарес (23).\nУругвай: Муслера, Годин, Хименес, Касерес, Варела, Санчес (Нандес 82), Бентанкур, Родригес (Торрейра 59), Весино (Лаксальт 59), Суарес, Кавани.\n12 октябрь 2018. Ўртоқлик учрашуви\nЖанубий Корея - Уругвай - 2:1\nГоллар: Хван Ин Чо (66),\nЧон У Ён (79) - Весино (72).\nУругвай: Муслера, Годин, Лаксальт, Касерес, Коатес, Нандес (Сильва 46), Бентанкур, Торрейра, Весино (Перейро 73), Стуани (Гомес 62), Кавани.\n16 октябрь 2018. Ўртоқлик учрашуви\nЯпония - Уругвай - 4:3\nГоллар: Минамино (10, 66),\nОсако (36), Доан (59), - Перейро (28), Кавани (57), Родригес (75).\nУругвай: Муслера, Годин, Лаксальт, Касерес, Коатес, Перейро (Стуани 85), Бентанкур (Вальверде 46), Торрейра (Нандес 74), Саррачи, Арраскаета (Родригес 46), Кавани.\nЯна Осиё вакиллари ижросида 3 ўйин, 2 ғалаба.\nМен анчагина жой талаб қилса ҳам атайин учала ўйиндаги Уругвай таркибини тўлиғича бермоқдаман. Бу уч учрашувдаги ҳисоблар ва голлар кетма-кетлигига эътибор қилинг.\nЖанубий Корея дастлаб тўп киритмоқда, кейин Уругвай ҳисобни тенглаштиради, якунда корейслар яна гол уриб, ғалабани илиб кетишади - 2:1.\nЯпония ҳисобни очади, кейин -1:1, японлар яна олдинга чиқиб олишади, Кавани 2:2 қилади, японлар энди 2та гол уришади - 4:2. Сўнгги зарбани Уругвай беради - 4:3, лекин бу жанубий америкаликларнинг ўйиндаги сўнгги голи бўлиб қолади.\nКўраяпсизми, ўйинларнинг қанақа боришини. Бу баҳсларни томоша қилолмаган инсон ҳам ўйиндаги шиддат ва муросасизликни бемалол ҳис қилиши мумкин.\nБиргина Уругвай мисолида бизнинг терма жамоамиз халқаро майдонлардаги катта учрашувларга ҳали умуман тайёр эмаслигини кўришимиз мумкин. Шу онда қизиқ бир фикр беихтиёр мияга келади. Ўша ютган ўйинларда Япония ҳам, Жанубий Корея ҳам асосан ўз майдонида ҳаракат қилган. Хўш, нега биз айнан шундай ўйинларни ўз майдонимизга - Тошкентга олиб кела олмаймиз? Балки шунда йирик ҳисоблар бироз кичиклашиб, балки дуранг ҳам қайд этилиб қолар? Ўз уйимиздаги деворлар куч бериши оқибатида бора-бора ғалабали серияларни ҳам бошлаб олармиз (гап фақат биздан икки ҳисса кучли терма жамоалар ҳақида кетмоқда). Шахсан мен ўша Уругвай терма жамоаси билан «Миллий» стадионида яна бир ўйин ўтказилса, ҳисоб энди бошқачароқ бўлишига ишонаман.\nАфсуски, бундай йирик ўйинлар Тошкентда ўтказилганига мухлислар деярли гувоҳ бўлишмаган. 1995 йили Нигерия терма жамоаси «Пахтакор»да тўлиқ таркиби билан ўйнаб, бизникиларни 3:2 ҳисобида ютган ўйин, менимча, ҳозирча ягона бўлиб турибди.\nОртга қайтиб, шуни алоҳида тилга олишни истардимки, 2018 йилда ЎФА томонидан ташкил қилинган Сенегал, Марокаш, Эрон, Уругвайга қарши назорат ўйинлари шубҳасиз, футболимиз тарихига ўртоқлик учрашувлари борасидаги туб бурилиш бўлиб кирди. Энди ЎФА мазкур йирик ишнинг давомини ҳам шундай темпда бажарса, жуда аъло кўрсаткич бўларди. Яъни, дунёнинг топ терма жамоалари билан ташкиллаштирилажак ўйинларнинг Тошкентда ўтишини таъминлаб беришни. Зеро, нейтрал майдон ва меҳмондаги учрашувлардаги мағлубиятлардан боши чиқмаётган миллий терма жамоамиз бўлажак жаҳон чемпионатларига шу тарзда муносиб тайёргарлик кўрса, қачондир мундиалга борганда, Уругвайга ўхшаш кучли рақиб қаршисида довдираб қолмаган бўлур эди...\nБеҳзод АҲМАДЖОНОВ, "ИнтерФУТБОЛ" газетаси.


KUN.UZ дайжести: 28 октябрда рўй берган энг қизиқарли хабарлар\n21:02 / 28.10.2015\nҲурматли ўқувчилар, эътиборингизга 28 октябрь куни рўй берган энг қизиқарли воқеалар ҳақидаги хабарларни такроран ҳавола этамиз.\nОлма-Ота трамвайлари бир неча йил олдин Германияда истеъмолдан чиқарилгани аниқланди>>\nОлма-Ота трамвайлари бир неча йил олдин Германияда истеъмолдан чиқарилган эди. Бу ҳақда КТК телеканали хабар бермоқда.\nРуҳий муаммолари бор ҳайдовчи Бельгия бош вазирининг кортежидаги машиналарга келиб урилди>>\nБельгия бош вазири Шарль Мишель кетаётган кортеж устига қасддан бостириб борган ҳайдовчи қўлга олинди. Бу ҳақда La Derniere heure газетаси маълум қилган.\nАстмага қарши дорилар кекса кишиларнинг миясини фаол ишлашига сабаб бўлади>>\nОлимларнинг аниқлашича, бронхиаль астмага қарши ишлаб чиқарилган препаратлар мия фаолиятини яхшиловчи янги тўқималарнинг вужудга келишига сабабчи бўлар экан.\nМеркелни Гитлер билан тенглаштирган евродепутат жаримага тортилди>>\nЕвропарламент депутати, италиялик Жанлуки Буонанно 3 минг евро жарима тўлайди ва 10 кунга ишдан четлаштирилади. Бунга унинг йиғилишга Германия канцлери Ангела Меркелни ҳақоратловчи футболка кийиб келгани сабаб бўлди.\nТокио мотошоусида Mazda янги автомобилини намойиш этди>>\nТокиода ўтказилаётган навбатдаги моторшоуда бир қанча ҳайротомуз дастурлар намойиш этилмоқда. Ушбу шоуда япон автомобилсозлари ҳам ўзларининг такрорланмас автомобиллари билан иштирок этишмоқда.\nTwitter янги фойдаланувчиларни қийинчилик билан жалб қилмоқда>>\nWall Street Journal нашри Twitter ижтимоий тармоғининг даромадлари ва фойдаланувчилари ҳақидаги маълумотларни таҳлил қилди ва ижтимоий тармоқнинг бу кўрсаткичлари ўсиши секинлашганини қайд қилди.\nYamaha юқори енгилликдаги спорткар яратди>>\nYamaha компанияси Sports Ride Concept юқори енгилликдаги спорткар прототипини яратди. Концепт-кар Токио автосалонида намойиш қилинди.\nToyota Токио автосалонида водородли автомобилни тақдим этди>>\nБугун, 20 октябрь куни Япония пойтахтида бошланган Tokyo Motor Show 2015 автосалонида экология ва энергиянинг янги турлари асосий трендга айланди.\nБонд ҳақидаги янги фильмда иштирок этган Aston Martin DB10 сотувга қўйилди>>\nСирғали автомобиль бозорида MALIBU III нархи 92,4 млн сўм бўлиб турибди (2015 йил, 25 октябрь)>>\n«Carzone.Uz» сайти мухбири 25 октябрь куни Тошкентдаги Сирғали машина бозорига саёҳат қилиб, хорижий ва миллий маркадаги автомобилларнинг нархлари билан ўрганиб чиқди.


ОАВ танқидидан сўнг Зарафшон қамоғидаги маҳбуснинг шароити яхшиланди\nВазира Алимова ва турмуш ўртоғи (марҳум) Турғун Алимов.\nЗарафшон шаҳридаги қаттиқ тартибли қамоқ колонияси маъмурияти маҳбус Исроил Алимовнинг шароитини яхшилади. Диний айбловлар билан озодликдан маҳрум қилинган Алимовнинг шароити яхшиланишига ҳуқуқ ҳимоячилари ва мустақил ахборот воситаларидаги танқидий мақолалар сабаб бўлгани айтилмоқда.\nЗарафшон шаҳридаги КИН 64/48 рақамли қаттиқ тартибли колонияда 15 йиллик жазо муддатини ўтаётган Исроил Алимовнинг қамоқдаги шароити яхшилангани ҳақида маҳбуснинг онаси Вазира Алимова Ўзбекистон мустақил ҳуқуқ ҳимоячилари ташаббус гуруҳи раҳбари Суръат Икромовга маълум қилди.\nСуръат Икромов Озодлик билан суҳбатда август ойида ўғлини кўриш учун Зарафшон қамоғига борган Вазира Алимовани колония нозирлари яхши кутиб олганини ва ўғли билан уч кунлик учрашувга биринчи марта рухсат беришганини ва кекса она олиб борган посилка ҳам қайтарилмаганини айтади.\n- У ғишт заводида ишларкан. Бир ойда ишлаган пулидан 2-3 минг сўмни книжкасига қўйиб қўйишаркан. Ҳозир ойига 50 минг сўмдан қўйишаётган экан, деб Вазира опа хурсанд бўлиб гапирдилар. Ҳозир Исроил Алимов озиб кетган. 13 йилдан бери қамоқхонада. Бир ярим йилдан кейин жазо муддати тугаб қамоқдан чиқиши керак,- дейди Суръат Икромов.\nБеш фарзанднинг онаси, 80 яшар Вазира Алимова жорий йил июн ойида ўғлини кўриш учун қамоқхонага борганида нозирлар учрашувга икки кун вақт берган. Кекса онанинг посилкаси қабул қилинмаган.\nСуръат Икромовга кўра, қонун бўйича маҳбусларнинг яқинлари билан учрашишига 3 кун вақт берилади. Аммо Вазира Алимовага 13 йил давомида диний айбловлар билан қамалган ўғли билан фақат икки кун учрашишга рухсат бериб келинган.\nҚатор мустақил нашрлар, жумладан, Озодлик шу воқеа ҳақида танқидий мақолалар чоп этганидан кейин колония маъмурияти Исроил Алимовнинг шароитини яхшилаган.\nСуръат Икромов Озодлик билан суҳбатда танқидий мақолалардан кейин ГУИН (Жазони ўташ бош бошқармаси) Зарафшон колонияси нозирларига нисбатан чора кўрган бўлиши мумкинлигини эҳтимолдан соқит қилмади.\n- Кўп журналистлар чиқиш қилганидан кейин бу албатта юқорига етиб боради. Юқорига етиб борганидан кейин иложи борича ҳаммасини тўғирлашга ҳаракат қилишади. Уларда махсус прокурор бўлади. Уша келади, текширади. Керак бўлса, ким тўғрисида ахборот кетган бўлса, у билан гаплашади. Балки шунинг учун Исроилнинг шароити яхши бўлган бўлиши мумкин,- дейди Суръат Икромов.\nҲуқуқ ҳимоячиси маҳбус Исроил Алимовнинг шароити яхшилангани Зарафшон колониясидаги ҳамма маҳбуснинг шароити яхшиланди дейиш учун асос бўлмаслигини ҳам қўшимча қилди.\n- Менимча, бу ҳамма маҳбусга таллуқли эмас. У ерда “строгий режим”. Бу жуда оғир масала. Маҳбуснинг шароитини яхшилаш деганда ота-оналаридан, яқинларидан келган ҳамма озиқ-овқатни, кийим кечакни қабул қилиниши тушунилади.\nУларни қаттиқ ишлатишади лекин пулини жуда кам тўлашади. Пулини тўлаб турса, у ерда ўзини дўкони бор ўша ердан пулига озиқ-овқатлар сотиб олиши мумкин. Шу манода шароит яхшилангани тўғрисида гап кетаяпти, дейди ҳуқуқ ҳимоячиси.\n1977 йилда Тошкент шаҳрида туғилган Исроил Алимов “Хизб ут-Таҳрир” диний оқимига аъзолик айблови билан 2000 йил 4 октябрда ҳибсга олинган ва 15 йиллик қамоқ жазосига ҳукм қилинган.\nОилада кенжа, яъни, бешинчи фарзанд бўлган Исроил Алимов қўлга олингунига қадар оилали бўлмаган. Унинг жазо муддати 2015 йилда тугаб озодликка чиқиши кутилмоқда\nСуръат Икромовга кўра, Исроилнинг акаси 1971 йилда туғилган Исмоил Алимов ҳам 2003 йил 23 июнда диний мотивлар билан 8 йилга қамалган.\n2-3 йил қамоқ жазосини ўтаган Исмоил Президентдан кечирим сўраганидан кейин амнистияга мувофиқ озод қилинган.


Олмаота ва Остонадаги норозиликлар оммавий ҳибслар...\n10.05.2018 19:00 0 345\nОстонадаги Европа давлатларининг дипломатик ваколатхоналари жойлашган Космонавтлар кўчасида тўпланган ўнлаб одамлар «Сиёсий маҳбусларга озодлик!», «Бостандиқ!» («Озодлик!»), «Шармандалик!» дея бақирдилар.\nОлмаотада эрталаб ўнлаб одамлар опера ва балет театри яқинидаги пиёдаларга мўлжалланган кўчага келишди. Улар қўлларида Қозоғистон хуқуқ ҳимоячилари томонидан сиёсий маҳбус дея таъриф бериладиган инсонларнинг суратларини ҳамда қийноқларни тўхтатиш борасидаги чақириқларни кўтариб олишган эди.\nҲар икки шаҳарда норозиликлар вақтида ҳибсга олишлар кузатилди. Xабарга кўра Олмаотада 80 га яқин киши ушланди. Тирбанд кўчада ҳибсга олинганлар орасида полициянинг ҳаракатларидан ҳайратга тушган, шунчаки ўтиб кетаётганлар ҳам бор эди.\nКуни кеча ҳуқуқни ҳимоя қилувчилар Қозоғистонда кутилаётган норозиликлар олдидан бир неча ўнлаб фаоллар ва оддий фуқаролар полицияга чақирилгани ёки олиб келингани ҳақида маълум қилишган эди. Норозилик намойишларини мамлакатда фаолияти тақиқланган «Қозоғистоннинг демократик танлови» ҳаракати уюштирди. Маълумки, бу ҳаракатга ҳозир хорижда яшаётган собиқ банкир, Қозоғистон расмийларини ҳамиша танқид қилиб келадиган Мухтор Аблязов асос солган. Шу йилнинг март ойида Остона суди бу ҳаракатни экстремистик ташкилот деб эълон қилган эди.\nИштирокчиларнинг сўзларига қараганда, норозилик акцияси Қозоғистонга Европа парламентининг расмий миссияси келиши муносабати билан ўтказилди. Мазкур миссия Қозоғистон ва Европа иттифоқи ўртасида эришилган ҳамкорлик ва ҳамдўстлик тўғрисидаги битим Остона томонидан қандай бажарилаётганига ўз баҳосини бериши керак.\nнорозилик Олмаота Остоно ҳибс


Испания термаси Руминия ва Фарер оролларига қарши ўйинлар учун кенгайтирилган таркибни эълон қилди\nИспания термаси Евро-2020 саралан ўйинлари доирасида Руминия ва Фарер оролларига қарши кечадиган ўйин учун кенгайтирилган таркиби эълон қилди.\n“Қизил фурия” 5 сентябрда Руминия билан ўйнаса, 8 сентябрда ўз майдонида Фарер ороллари термасига қарши ўйнайди.\nДарвозабонлар — Давид-де Ҳеа («Манчестер Юнайтед»), Кепа Аррисабалага («Челси»), Пау Лопес («Рома»).\nҲимоячилар — Дани Карвахаль, Серхио Рамос (иккиси — «Реал»), Марио Эрмосо («Атлетико»), Диего Льоренте («Реал Сосьедад»), Унаи Нуньес («Атлетик»), Хорди Альба («Барселона»), Хосе Луис Гайя («Валенсия»).\nЯрим ҳимоячилар — Серхио Бускетс «(Барселона»), Родриго Эрнандес («Манчестер Сити»), Дани Парехо («Валенсия»), Тиаго Алькантара («Бавария»), Фабиньян Руис («Наполи»), Сауль («Атлетико»), Сусо («Милан»), Дани Себальос («Арсенал»), Хесус Навас («Севилья»).\nҲужумчилар — Микел Ойярсабаль («Реал Сосьедад»), Родриго Морено («Валенсия»), Пако Алькасер («Боруссия» Д), Пабло Сарабия («ПСЖ»).


ЎзПФЛ раҳбарлигига номзодини қўяётган Азамат Абдураимов: "Клублар футболимизнинг фундаменти бўлиши керак" / CHAMPIONAT.asia\n08:52Месси — ЕЧЛда кетма-кет 16 мавсумда гол урган илк футболчи 1 08:33Месси “Барселона”да яна бир рекорд ўрнатди 2 08:14Ансу Фати ЕЧЛ тарихига кирди 4 07:55Эрлинг Холанд ЕЧЛда сермаҳсуллик намойиш этмоқда 2 07:47Пирло мураббий сифатида ЕЧЛдаги дебют ўйинидаёқ тарихий натижа қайд этди 0 03:40ЕЧЛ. "ПСЖ" - "Манчестер Юнайтед" 1:2 9 03:40Рэшфорд: "Концентрацияни йўқотмаслик керак" 8 03:35ЕЧЛ. "Лейпциг" - "Буюкшехир" 2:0 0 03:30ЕЧЛ. "Барселона" - "Ференцварош" 5:1 1 03:25ЕЧЛ. "Лацио" - "Боруссия Дортмунд" 3:1 0 03:15ЕЧЛ. "Ренн" - "Краснодар" 1:1 0 03:13Куман: "Қизил карточка - қаттиқ жазо" 2 03:10ЕЧЛ. "Челси" - "Севилья" 0:0 0 03:05ЕЧЛ. "Динамо Киев" - "Ювентус" 0:2 0 03:00ЕЧЛ. "Зенит" - "Брюгге" 1:2 0\nЎзПФЛ раҳбарлигига номзодини қўяётган Азамат Абдураимов: "Клублар футболимизнинг фундаменти бўлиши керак"\n20 сен 15:28\nТеглар : Азамат АбдураимовЎзПФЛ\nБизга етиб келган маълумотларга қараганда яқин кунларда ЎзПФЛ раҳбарлигига сайловлар бўлиб ўтади.\nУнда ҳар бир номзод ўз дастурини эълон қилади ва клублар раҳбарлари, мураббийлари ўзлари маъқул деб топган номзодга овоз беришади. Яъни умумий қилиб айтганда ПФЛ янги раҳбари сайлов асосида тайинланади. Айни пайтда ПФЛ раҳбарлиги учун бир нечта мутахассислар ўзининг номзодини таклиф қилишмоқда.\nТаниқли футбол мураббийи, собиқ футболчи, фаолияти давомида кўплаб жамоаларда ишлаган, Азамат Абдураимов ҳам сайловлар ўтказилган тақдирда ўз номзодини илгари суришни мақсад қилмоқда. Биз бу борада Азамат Абдураимовнинг фикрларига қулоқ тутишга қарор қилдик.\n“Бизнинг Проффессионал футбол лигамиз сифатли бўлиши керак. Бугунги кунга келиб футболимиз даражаси тушиб кетди. Кўпчилик таъкидлаётганидек футболимиз унчалик ёмон аҳволда эмас. Футболимиз ривожланмоқда, олдинга интилмоқда. Яхши футболчилар етишиб чиқмоқда. Лекин, бари биз хоҳлагандек бўлмаяпти. ПФЛ маҳсулот ишлаб чиқаради яъни бу клублар. Агар футболимиз даражаси ошадиган бўлса мухлислар ҳам стадионларга қайтади. Шундагина биз ҳомийлар, телевидения, трансляциялар ҳақида гапиришимиз мумкин. Ҳаммаси бир-бирига боғлиқ. Масалан, “Насаф” ОФК кубогини ютадиган бўлса бу футболимизнинг халқаро майдондаги имиджини оширади. Агарда “Пахтакор” ОЧЛда муваффақиятли иштирок эта олса бу ҳам нуфузимизни тикланишига олиб келади. Менга Россиядан дўстларим, мутахассислар, танишлар қўнғироқ қилиб Шомуродов, Ўрунов, Жалолиддиновлар сабаб яна ўзбекистонлик футболчиларга қизиқиш ортаётганини айтишди. Иқтидорли, ёш ва тайёр футболчилар бўлса клубларнинг ўзлари бизнинг жамоаларга қўнғироқ қилишади. Қизиқишни ортаётгани бизда яхши футболчилар кўплигидан далолат беради.\nБиз ўзимизнинг менталитетимиз, услубимиз, қарашларимиз ва тарихимиз билан Осиёда етакчилар қаторига киришимиз лозим. Энди сайлов олди дастурим ҳақида фикр билдирсам. Дастурим иккита бўлимдан иборат, 2030 йилгача бўлган стратегик ривожланиш ва ПФЛдаги тизмни ўзгартириш.\nСтратегик ривожланиш 3 босқичдан ташкил топади. Биринчи босқич 2021-2022 ўтиш жараёни, иккинчи босқич навбатдаги 4 йиллик режасини ишлаб чиқиш яъни Жаҳон чемпионатидан кейинги давр. Учинчи босқич 2026-2030 йилгача жараённи ўз ичига олади. Ҳар бир босқич маълум бир вазифалардан иборат.\nТизмни ўзгартириш. 2018 йилга қадар футзал ва аёллар футболи алоҳида ассоциация сифатида фаолият юритиб келган. Менинг фикримча юқоридагиларни яна тиклаш керак. Аёллар футболи масаласини ҳам ўйлаб кўриш лозим. Алоҳида ассоциация сифатида фаолият юритиши ёки футбол ассоциация қошида ташкил этилишини кўриб чиқилиши жоиз. Футзалдан ўша пайт Жаҳонгир Усмоновни кетиши минус бўлганди, “Ардус”деган жамоа ёпиб юборилди. Жаҳон чемпионатига чиқишимизда “Ардус” клубининг ҳиссаси катта бўлганди. Футзал умуман бошқа йўналиш, бошқа соҳа. ПФЛ чемпионатни ўтказадиган, клубларни назорат қиладиган ташкилот бўлиб қолаверади. Яъни Суперлига, Про лига, биринчи лига. Мана шу учта даражадаги турнирларни сақлаб қоламиз. Тизм ўзгартириш дегани келиб дарҳол ҳамма нарсани синдириш ёки революция қилиш дегани эмас. Аниқроғи барчасини сақлаб, натижа ёки самара бермаган нарсаларни ўзгартирамиз. ПФЛ раҳбари ва клублар ўртасида узвий алоқани ўрнатиш зарур.\nПФЛ раҳбари клублар мураббийларини ишига аралашмаслиги, уларга қандай машғулот ўтказиш кераклигини ўргатмаслиги шарт. Терма жамоа ўйинлари, клублар халқаро майдонда ўйнаётган пайтларда тақвим масалаларини биргаликда ҳамжиҳатликда ҳал қилишимиз мумкин. ПФЛнинг мустақил ташкилот сифатида ишлаши ФИФА ва ОФКнинг талабларидан бири ҳисобланади. Бугунга қадар барчаси битта бинода бажариб келинмоқда. Алоҳида бинода жойлашишдан ташқари, мустақил ташкилот сифатида фаолият олиб бориши керак. Шунингдек, ПФЛ раҳбарини клубларни ўзи овоз бериш йўли орқали тайинлаши зарур, Россия, Украина каби кўплаб давлатларда шундай. Клублар футболнинг фундтаментидир, клублар кучли бўлса чемпионат кучаяди, унинг ортидан терма жамоа даражаси кўтарилади. Бу менинг мақсадимдир.\nТаклифим, тажрибамдан келиб чиқиб айтадиган бўлсам Украина ва Россия футболидан олиб қарасак, бу мамлакат футбол лигасида марказий кенгаш тузилган. Бу кенгашнинг ичида футболчилар уюшмаси ҳам бўлади. Мураббийлар ва мухлислар ҳам шунинг таркибига киради. Клублардан вакиллар бўлади.\nПФЛда мухлислар билан ишлаш учун ҳам алоҳида бўлим бўлиши керак. Футбол мухлислар учун, уларнинг завқ олиши учун ўйналади. Мухлисларсиз футбол ўлик футбол. Биздаги ҳозирги муаммо мухлислар футболга кам ташриф буюраётганлигида. Масалан, “Зенит” жамоасида бу борада аниқ дастур ишлаб чиқилган. Стадионда оилавий сектор бор, у ерда оиласи, боласи билан келганлар ҳордиқ чиқариши мумкин, ҳеч қандай шовқин ва ҳақоратларсиз, ортиқча тўполонларсиз дам олиши учун шароит яратиб беришимиз керак. Мухлис стадионда икки соат фақат футбол томоша қилиши керак эмас. Викториналар, стадион атрофида атракционлар ва бошқаларни йўлга қўйиш жоиз. Бу ҳам бир бизнес. Мухлисларни стадионларга қайтаришни истасак уларга шароитларни яратиб беришимиз лозим. Барчасини ўйлаб чиқиш шарт. ПФЛ структураси замонавий стандартларга мос келиши шарт.\nПФЛда халқаро бўлим ҳам фаолият олиб бориши зарур. Даврон Шоқурбонов даврида бу бўлим фаолияти юритмади. Бундан кўзланган мақсад четдан тажриба олиш. Шу кунгача ҳеч қайси мураббий ПФЛ кўмагида хорижга малака оширишга юборилмади. Шулар қатори маркетолог ва менежерларни ҳам. Ҳозирда сиёсий томондан олиб қаралганда қўшниларимиз билан муносабатларимиз жуда яхши йўлга қўйилган. ПФЛ ҳам Марказий Осиё мамлакатлари клублари билан бирор турнирни ташкил қилиши мумкин эди. ОФК, ОЧЛдан ташқари ғарб минтақасида Форс кўрфази кубоги турнири бор. CAFA фақат терма жамоалар учун ҳисобланади. Тақвимда жой ажратган ҳолда клублар миқёсида Марказий Осиё мамлакатлари билан турнир ташкил қилса бўлади. Қизиқиш катта бўлиши аниқ, маблағ ишлаб олиш имкони бўлади.\nҲамма болалар футболини кўтариш керак, ривожлантириш керак деб бонг уради. Лекин, келгач эса жим бўлиб қолишади. Биз қанчадан-қанча иқтидорларни йўқотмоқдамиз. Бола 16-17 ёшида порламаслиги мумкин, Қосимов 17 ёшида, Шквирин 20 ёшида танилган. Мана шу ўтиш даврида футболчини сақлаб қолиш муҳим. Чемпион номи олдиндан аниқ бўлса, интрига бўлмаса, кураш бўлмаса футболимизни ўлдирамиз. Мухлислар стадионга ташриф буюрмайди бу кетишда. Мақсадимиз битта Суперклубни эмас, чемпионатни кучайтириш, оддий “Пахтакор” мисолида, улар чемпионат фаворити, лекин қолган клублар ҳам шунга қараб интилса бўлади.\nЎзбекистон Суперлигасида 16-18 та жамоа иштирок этиши тўғри менинг фикримча. Тўғри бу нарса бугун ёки эртага амалга ошмаслиги мумкин. Лекин, кун келиб жамоалар сони ошади. Натижада Про лигада ҳам 18-20та кучли жамоалар кўпаяди. Клубларни давлат активларини бошқариш агентлигига ўтиши ҳозирча нотўғри. Тўғри бу ҳам керак, клублар ҳусусий бўлади барибир. Аммо, вақти билан. Бугунги кунда клубларимиз давлат ёрдамига муҳтож. Вақти келса клублар ҳусусийлаштирилади, акционерлар қўлига ўтади. Бунга секин-секин етиб келамиз. Аммо, бунга ҳали тайёр эмасмиз. ПФЛ клубларнинг молиявий ҳолатини ҳам назорат қилиб бориши зарур деб биламан. Сўнгги йилларда клубларимиз хорижлик футболчилар ва мураббийлар билан кўп бор молиявий келишмовчиликларга боришди. “Шўртан”, “Навбаҳор”, “Андижон”, “Бухоро” жамоалари бунга яққол мисол. Натижада ФИФАдан турли санкциялар келмоқда. Бу нарса футболимизнинг имиджига зарар етказади. Мураббийни ишдан олаётганда унинг товон пулини ҳам ўйлаш жоиз. Клубларни раҳбарлари проффессионал инсонлар бўлиши керак.\nМени олишадими йўқми бу қизиқтирмайди. Мен ўзимнинг дастурим билан сайловларда қатнашмоқчиман. Агарда номзодликка қўйиладиган бўлсам ва cайлансам ҳеч нарсани ўзгартирмайман, революцияни кераги йўқ. Бу йил мавсумни ўтказиш жуда оғир бўлмоқда. Биринчи галда тинчлик билан мавсумни якунига етказиб қўямиз. Мавсум якунлангач қандай ишлар қилиниши кераклиги ҳақида гап",- дейди Азамат Абдураимов.\nЎсмирлар терма жамоамиз навбатдаги йиғинни якунлади 2\nЎзимизнинг карикатура. "Ибрагимовични коронавирус ҳам, "Интер" ҳам енголмади" 7\n20 сен 15:38:38\nMurabbiylikda umuman o'quvi yoq odam. Bundan kora Diyorni varianti yaxshiroq. Bizning futbol yildan yilga pastga shungimoqda. Mirabror Usmonovni ketsin dedik, ketdi. Orniga kim keldi? Sayohatchi Umid Ahmadjonov keldi. Uniyam ketqazdik. Endi Ravshan Ermatov. Manimcha Ermatovdan kora Ahmadjonov varianti yaxshiroq edi manimcha. Sababi u bir nimalar qilmoqchi boldi. Ermatovchi? Kelganiga adashmasam bir yildan oshdi. Shu vaqt ichida u nima qildi? Hech narsa. Diyorni ham u dedik bu dedik, lekin ishoning Azamat Abduraimovni oldida Diyor varianti ancha yaxshi korinmoqda manga.\n20 сен 16:08:38\nDiyor Imomxo'jayev yaxshiroq dib oyleman\n20 сен 16:42:26\nАбдураимов вапше керебас. Ана кўрдик Андижонни нима қилиб кетди. Бечоралар халиям ўзига келолмаяпти. Ундан кўра Диёр варианти яхши. ДИЁР ИМОМХЎЖАЕВ ЎЗ ЎРНИДА ҚОЛСИН!!! ТАМОМ ВАССАЛОМ\n20 сен 16:39:09\nКим булса хам Азамат булмасин .У бунга арзимайди .\n20 сен 15:36:20\nBu odam kuchli futbolchi bugandir balkim. Lekin o'zbekcha gapirishi bilmaydigan odamga nima bor bu lavozimga. Davlat tili o'xbek tili. Xar bir oz ona tilini bilishi shart .\n20 сен 16:53:31\nБу инсон к,урилишга разно рабочий булиб ишласин бошкасига ярамайди\n20 сен 16:40:06\nЁнаётган уйга бензин сепишми бу???\n20 сен 16:23:48\n1 тийинга арзимайди бу бола керакмас Энг Зури Диор\n20 сен 17:50:56\nДиерни дастурини қаердан олса бўлади?\n20 сен 16:42:25\n20 сен 16:15:55\nO'zi babayandan arang qutilgandik endi buyam bormidi boshimizda janob Abduraimov siz yaxshisi biror maktabga yoki qanaqadur "education"ga borib rus tilidan dars bering\n20 сен 15:46:52\nUzb fudboli borgan sari pastga shöng'iyapti...\n20 сен 15:42:11\nДиёр клубларимиз буджетидаги давлат улушини камайтириб уларни секин асталик бн бўлсаям хусусийлаштирмоқчи. Бу нарса давлатдан осонгина катта миқдордаги пулларни ОЛИБ ўзлаштирворадиган бутун бир системани одамларига ёқмаслиги табиий. Фикрлар ва ғоялар буйича Диёр футболимизда яхши ўзгариш қила олишига ишонч бор, лекин у деб бу деб, Диёри ёмонлаб тагига сув қўйворишлари мумкинлиги ёмонда. 1-2 та заказной мақолала ёзилиб "Диёр соққа қивотганакан" дейилса ишонувчан халқимиз рост экан деб ўйлиди. Ҳеч кимни ҳимоя қилмайман, қилинаётган ишлар ким аслида кимлигини кўрсатади.\n20 сен 21:11:41\nVapshe keremas bu odam o'zbek bupturib o'z ona tilida gapirmaydigan odamdan yana nima kutish mumkin Diyor qolorsin yosh ham kuchga tula faqat shu bola ishlashiga quyib berish kere\n20 сен 21:07:15\nКўтар кўтар қилганлар яна эски кўланка футбол тизимини ҳоҳлаяпти. Азамат пешка.


Навоий шаҳридаги “Шифобахш Навоий сут” МЧЖда ишлаб чиқарилаётган сут маҳсулотлари алоҳида сифати билан ажралиб туради.\nМаҳоратга муносиб рағбат\nБухоро вилоятидаги кўп тармоқли болалар тиббиёт маркази ҳамшираси Гулбаҳор Сулаймонова онаси Гулнора опага бир даста гул ҳамда компьютер жамланмасини совға қилди.\nЗамонавий, малакали ва тезкор хизмат\nАҳоли саломатлигини янада мустаҳкамлаш, юртимизда маънан етук ва жисмонан соғлом авлодни камол топтириш давлат сиёсатининг устувор йўналишларидан биридир.\nҚВПларга қуёш батареялари ўрнатилди\nСирдарё вилоятидаги 9 та қишлоқ врачлик пункти қуёш батареялари қувватидан фойдаланадиган бўлди.\nУшбу лойиҳа Сирдарё вилояти табиатни муҳофаза қилиш қўмитаси ҳомийлигида амалга оширилди. Шунингдек, Ўзбекистон ҳамширалар ассоциацияси Сирдарё вилояти бўлими томонидан ҳам Оқолтин туманидаги “Бобур” қишлоқ врачлик пунктига битта муқобил энергия қурилмаси ўрнатилди.\nБилим ва маҳорат кўриги\nҚарши тиббиёт коллежида “Ҳамшира — 2014” республика кўрик-танловининг вилоят босқичи якунланди.\nТадбирда иштирокчиларнинг билим ва малакаси, касбий маҳорати синовдан ўтказилди. Хусусан, танлов шартларига мувофиқ, ҳамширалар беморларни қабул қилиш, уларнинг аҳволини баҳолаш, муолажаларни амалга ошириш жараёнини саҳна кўринишлари орқали намойиш этдилар.\nИлғор тажриба ва ютуқларимиз эътирофи\nМамлакатимиз соғлиқни сақлаш тизимида амалга оширилаётган ислоҳотлар аҳоли саломатлигини ишончли муҳофаза қилиш, тиббий хизмат сифатини жаҳон андозалари даражасида ташкил этиш имконини бермоқда.\nСахифа 29, барчаси 32


Россияда нодавлат ташкилотлари 'хорижий жосус' саналиши мумкин - BBC News O'zbek\nРоссияда нодавлат ташкилотлари 'хорижий жосус' саналиши мумкин\nImage caption Россия Думаси янги қонун лойиҳасини аксарият овоз билан маъқуллаган\nРоссия парламенти сиёсий фаолиятда банд ва четдан молиявий ёрдам олувчи ноҳукумат ташкилотларининг "хорижий жосус" сифатида рўйхатдан ўтишларини талаб этишни кўзда тутган қонун лойиҳасини дастаклаган.\nАён бўлишича, бу икки жумла ноҳукумат ташкилотларига тегишли барча ҳужжатларга илова этилади.\nРасмий Кремлга кўра, янги қонун Россия ички сиёсатини ташқи аралашувлардан ҳимоя этиш учун лозим.\nБироқ лойиҳа танқидчиларининг иддао этишларича, масъуллар қонунни мамлакатдаги ўзгачафикрлиликни бўғиш учун фойдаланишлари мумкин.\nЯнги қонунга мувофиқ, четдан молияланувчи ва сиёсат билан шуғулланувчи барча ноҳукумат ташкилотларининг молиявий тафтишдан ўтишлари ва йилига икки маробата ўз фаолиятлари юзасидан ҳисоб беришлари тақозо этилади.\nУшбу тартиб-қоидаларга риоя этмаганлари эса, йирик миқдордаги жаримага тортилишлари ёки, ҳатто, икки йилга қамалишлари ҳам мумкин.\nImage caption Михаил Федотов янги қонун лойиҳаси борасида энг аввало жамоатчиликнинг фикри ўрганилиши лозим эди, дейди\nЯнги қонун лойиҳаси кеча жума куни Россия парламентининг қуйи палатаси (Дума)да овозга қўйилганди.\n323 вакилдан аксарияти уни ёқлаб овоз беришган. Тўрт вакил қарши ва яна бири бетараф мавқеъда қолган.\nАммо лойиҳа қонун кучини олиши учун яна икки ўқишдан ўтиши, парламент олий палатаси томонидан маъқулланиши ва президент Владимир Путин томонидан имзоланиши лозим.\nИнсон ҳуқуқлари бўйича президент кенгаши раҳбари Михаил Федотов эса, Россия Думасидан овоз беришларни кечиктириб туришларини сўраганди.\nУнга кўра, парламентда муҳокамага қўйишдан аввал, қонун лойиҳаси борасида жамоатчилик ҳам ўз сўзини айтиши лозим эди.\nЯнги қонунга бош-қош бўлган президент Путиннинг "Ягона Россия" партиясининг даъво этишича, бошқа хорижий ҳукуматлар сиёсий ўзгаришлар олиб кириш мақсадида Россиядаги ноҳукумат ташкилотларидан фойдаланишмоқда.\nТанқидчилар эса, Кремлни вос-восга тушиб қолганликда айблаб, келтираётган иддаоларини рад этишмоқда.\nУларга кўра, мамлакат расмийлари фуқаровий жамиятни бўғиш ва "жосус қўрқуви"ни кучайтиришнинг кетидан тушишган.\nРоссияда яқинда бўлиб ўтган парламент ва президентлик сайловларидаги қаллобликлар ҳақидаги далилларни ҳам четдан молияланувчи "Голос" ноҳукумат ташкилоти тақдим этганди.\nЎша пайтда ҳам Россия ҳукумати нодавлат ташкилотларини мамлакатдаги вазиятга таъсир қилишга уринишда айблаб чиққанди.\nImage caption "Голос" ноҳукумат ташкилоти Россиядаги сўнгги сайловларда йўл қўйилган қаллобликлар ҳақидаги далилларни тақдим этганди\n"Голос" раҳбари Лилия Шибанованинг огоҳлантиришича, янги қонунга мувофиқ, сайловларни кузатиш ҳам сиёсий фаолият саналиши мумкин.\n"Агар иш шундай бўладиган бўлса, бу - ҳуқуқий масала. Бунга халқаро ҳамжамият ҳам эътибор қаратиши жоиз. Агар Конституцион Маҳкама уни синчиклаб ўрганиб чиқмайдиган бўлса, биз Страсбург маҳкамасигача борамиз", деб айтган Шибанова хоним Дума спикери бошчилигида ўтказилган муҳокамада.\nИнсон ҳуқуқларини ҳимоя этиш бўйича етакчи нодавлат ташкилотларидан бўлган Москва Хельсинки Гуруҳи ҳам янги қонун лойиҳасини қоралаб чиққан.\nГуруҳ раҳбари Людмила Алексеева ташкилоти "ҳеч қачон хорижий жосус сифатида қайддан ўтмаслиги"ни айтган.\nРоссияда 230.000 дан ортиқ ноҳукумат ташкилотларининг борлиги айтилади. Аммо улардан аксариятининг сиёсатга ҳеч бир алоқаси йўқ.\nМухолифат фаолларидан Борис Немцовнинг айтишича, янги қонун "Голос", "Амнести Интернейшнл" ва "Транспэренси Интернейшнл" каби ташкилотларнинг фаолиятларига ҳам жиддий таҳдид солиши мумкин.


Эр учун аталган «туҳфа» — Huquq\nHome / Жиноят ва жазо / Эр учун аталган «туҳфа»\nЭр учун аталган «туҳфа»\n14.03.2019\tЖиноят ва жазо 330\nЭри қамалиб кетгач, Фаёзахон (исм-фамилиялар ўзгартирилган) бироз тушкун кайфиятда қолди. Бир этак бола билан қандай кун кечиришини ўйлаб, тунлари азобланиб чиқарди. Эрининг қамалишига сабабчи бўлган заҳри қотилни эслаганида эса бунинг вақтида олдини ололмагани учун ўзини айбларди.\nОдатий кунларнинг бирида ҳовли тозалаб юраркан, ногаҳон ҳовуз ёнидаги ўтлар орасидан униб чиққан «бегона ўт»ни кўриб қолди. Шу заҳри қотил сабаб эри қўлга олинган ўша кун кўз ўнгига келиб, ғазаб билан уларни суғуриб, ўчоққа ташлади. Барча кўргуликларига сабабчи бўлган офатни ёқиб, хумори босилгандек бўлди.\nАслида, у турмуш ўртоғининг гиёҳвандлик моддаси истеъмол қилишини зимдан сезиб юрарди. Шу боис хаёлида эрининг заҳри қотилсиз у ёқларда қийналиб юрганини ўйлаб, унга раҳми келарди.\nКузнинг одатдаги кунларида Фаёзахон уй юмушлари билан шуғулланиб юраркан, ҳовуз ёнида яна ўша ўзига таниш ўсимлик бўй чўзаётганига кўзи тушди. Жаҳл отига миниб, ўсимликни илдизи билан суғуриб, ўчоқ бошига борди. Гугуртни қўлига оларкан, яқин орада эри билан учрашувга бориши кераклиги ёдига тушди. Шунда беихтиёр ўчоқдаги ўсимлик баргидан бир нечтасини юлиб олиб, қолганини ёқиб юборди. Баргларни офтоб тушадиган жойга ёйиб, обдон қуритди. Кейин эса майдалаб, целлофан пакетга солиб, олиб қўйди.\nУчрашув ҳақида хабар беришганидан Фаёзахоннинг қувончи чексиз эди. Қизларини синглисига қолдириб, ўғли билан Қарши шаҳрига бориш учун ҳозирлик кўра бошлади. Эри учун тансиқ таомлар тайёрлади. Минг ҳаяжон ичида, топган-тутганини сумкага жойлаб, ўзига ҳам бироз оро берди. Кўзгу олдида тураркан, негадир кўнглини маҳзунлик эгаллагандек бўлаверди. Кўз олдига аввалгидек эрининг тушкун аҳволи келаверди. Ўзича гиёҳвандлик моддаси олиб борса, эрининг кўнгли кўтарилиши мумкинлиги ўйлаб, яшириб қўйган жойидан уни излаб топди.\nШу тобда бу офатни ичкарига қандай олиб кириш масаласи кўндаланг турарди. Чунки у муассасадаги интизомни, маҳбусларнинг яқинлари қаттиқ текширувдан ўтказилишини яхши биларди. Кўзгуга қараб шуларни ўйларкан, хаёлига келган фикрдан қувониб кетди. Соч турмаклагични қўлига олиб, пакетдаги заҳри қотилни унинг орасига билинмайдиган қилиб жойлаштирди. Сўнг сочларини шу турмаклагичга қистириб, ўғлини етаклаганча йўлга тушди.\nЖазони ижро этиш муассасасининг темир дарвозасига яқинлашаркан, Фаёзанинг юраги орқага тортиб кетди. Темир эшиклардан бирма-бир ўтиб бораркан, оёқларидаги титроқни ҳис қилгандек бўлди. Ходимларнинг тақиқланган нарсаларни қолдириш тўғрисидаги огоҳлантиришлари асосида телефони, пул ва заргарлик буюмларини тартибга кўра ўз ихтиёри билан топшириб, кейинги хонага йўналди. Фаёзахон бу жойда ўзи ҳам обдон текширилишини кутмаганди. Назоратчи аёл унинг соч турмаклагичини қўлига олгач, оёқларининг мадори буткул қочди.\nСоч турмаклагичга яширилган «сир» фош этилди. Кейинги жараёнларни Фаёзахон тушида бўлаётгандек ўтказди. Эрининг кўнглини кўтараман деган хомхаёлда жиноятга қўл урганини тушуниб, ўз ёғида қоврилди. Соч турмаклагичдан топилган ўсимлик судга оид кимёвий экспетризанинг хулосасига кўра, оғирлиги 1,7 грамм бўлган марихуана гиёҳвандлик воситаси эканлиги аниқланиб, аёлга нисбатан жиноий иш очилди.\nЖиноят ишлари бўйича Қарши шаҳар суди томонидан мазкур жиноят иши сайёр суд тарзида атрофлича кўриб чиқилди, Фаёзахон Турдиеванинг оилавий аҳволи, муқаддам судланмаганлиги, қилмишидан чин кўнгилдан пушаймонлиги инобатга олиниб, унга энг кам ойлик иш ҳақининг 40 баравари миқдорида жарима жазоси тайинланди.


Шаҳар сотувга қўйилди: бунақаси фақат Америкада бўлади\nШаҳар сотувга қўйилди: бунақаси фақат Америкада...\n16.09.2018 23:43 0 2000\n«Regnum» ахборот агентлиги ёзишича, Жоржия штати (АҚШ)нинг Тумсборо шаҳри таг-туги билан сотувга қўйилди. Қизиқувчилар «Craigslist» сайтига кириб эълон билан яхшилаб таниш олишлари мумкин.\n1,7 миллион доллар. Шунча пул тиккан харидор 5 квадрат километр майдонга эга шаҳарга эга бўлади. Нафақат тураржой уйлари, балки меҳмонхоналар, ресторан, тегирмон, сартарошхона, ҳатто опера театригача унинг мулкига айланади.\nБу ҳаммаси эмас. Айтишларича, шаҳарда темирйўл депоси, пахта сақланадиган омбор, артезиан суви манбаи, сунъий кўл ва боксит кони ҳам бор. Булар ҳам янги харидор ихтиёрига ўтади.\nШаҳарнинг ҳозирги эгалари унинг яхши қўлларга ўтишига умид боғлашяпти, шаҳарча келгусида очиқ осмон остидаги музейга айланишига ёки мусиқа фестивалларига мезбонлик қилишини чин дилдан исташяпти.\nЭслатиб ўтамиз, Тумсборо шаҳрига XIX асрнинг иккинчи ярмида асос солинган бўлиб, сиёсатчи Роберт Тумбс шарафига номланган. 2000 йилги маълумотларга қараганда, шаҳарда 472 киши яшаган.\nАҚШ Жоржия штати Тумсборо


Барак Обама ҳайрлашув нутқи вақтида йиғлаб юборди (ВИДЕО) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Барак Обама ҳайрлашув нутқи вақтида йиғлаб юборди (ВИДЕО) 15:57, 11 январь\tСешанба куни Барак Обама президентлик ваколатини топширишдан олдин Чикагода ҳайрлашув нутқи билан чиқди.\nУ лавозимини оптимистик кайфиятда тарк этаётганини маълум қилди, деб ёзади CNN. “Келажак яхши қўлларда”, - дея таъкидлади собиқ мамлакат раҳбари. Обама америкаликларга ўзи ва турмуш ўртоғи Мишелни қўллаб қувватлагани учун минатдорчилик билдирди. “10 кундан сўнг бутун дунё демократиямизнинг ажралиб турувчи томонини кўради – яъни ҳукуматни бир президентдан иккинчи президентга ўтишини”, — деди Обама.\n“Сизларга хизмат қилиш мен учун шараф эди”, — деди президент сўзининг оҳирида. Шунингдек Обама турмуш ўртоғи Мишель ва қизларига минатдорчилик билдириб, уларни ҳаётидаги энг катта ютуғи деб атади. Ушбу ҳиссиётларга тўла онларда АҚШ президенти ва унинг тўнғич қизи кўз ёшини тийиб тура олмади.